title: Piiri (geometria)

text:
Kochin lumihiutaleessa on "ei niin sileä" pinta, koska se muodostuu tasasivuisesta kolmiosta lisäämällä sen sivujen keskikohtiin pienempiä tasasivuisia kolmioita. Kun uuteen kuvioiin toistetaan tämä prosessi äärettömän monta kertaa, saadaan Kochin lumihiutale. Kochin hiutaleen rakentamisen aikana kuvion piiri on äärellisen pituinen, vaikka sen pinta-ala kasvaakin koko ajan. Kolmion ala kasvaa lopulta 1,6-kertaiseksi samalla kun piiri venyy äärettömän pitkäksi.
Saman ongelman käytännöllinen tilanne kohdataan mitattaessa kartalta esimerkiksi Ranskan Bretagnen rannikon pituutta. Rantaviiva vastaa Bretagnen alueen ympäri mutkittelevaa piiriä, mutta sen luonne on fraktaalinen. Pienellä mittakaavalla piirretyssä kartassa saadaan piiriksi pienempi pituus kuin suuremman mittakaavan kartassa. Todellisen rannikon rannanpituutta ei voidakaan mitata äärellisellä mitalla, ellei ensin sovita, minkä mittakaavan pituuksia aiotaan mitata. Normaalisti metrin pituinen rantaviiva voi mikroskoopilla katsottuna näkyä hyvin mutkikkaana ja sen pituudeksi voidaan saada vaikkapa kilometri. Piirin mitta on hyvin määritelty tasogeometrian perinteisillä kuvioilla, mutta se ei ole aina käyttökelpoinen fraktaalisilla kuvioilla. Tätä erikoista ominaisuutta kutsutaan rantaviivaparadoksiksi.


title: Bob Taft

text: Bob Taft (s. 8. tammikuuta 1942) on yhdysvaltalainen republikaanipoliitikko, joka toimi kaksi kautta Ohion osavaltion kuvernöörinä vuosina 1999–2007.


title: Bob Taft

text: Taft valittiin Ohion edustajainhuoneeseen vuonna 1976, jossa hän istui vuoteen 1981. Hän oli ehdolla Ohion varakuvernööriksi vuonna 1986, mutta ei tullut valituksi. Hän toimi Ohion osavaltion ulkoministerinä vuosina 1991–1999 ja kuvernöörinä 1999–2007.


title: Adrastea (kuu)

text: Adrastea on toiseksi sisin Jupiterin tunnetuista kuista. Kuu löydettiin Voyager 2 -luotaimen kuvista v. 1979. Kuu sai silloin nimeksi S/1979 J 1. Nykyisen nimensä kuu sai 1983 roomalaisesta mytologiasta.


title: Adrastea (kuu)

text: Adrastea oli ensimmäinen kuu, joka löydettiin planeettojen välisen luotaimen kuvista teleskooppikuvien sijaan.


title: Adrastea (kuu)

text: Adrastea on muodoltaan epäsäännöllinen kuu, jonka oletetaan koostuvan huokoisesta vesijäästä. Kuun pinnasta ei tiedetä mitään, sillä kuusta saadut kuvat ovat erittäin epätarkkoja.


title: Adrastea (kuu)

text: Adrastea kiertää Jupiteria lähes ympyrän muotoisella kiertoradalla. Etäisyys planeettaan on noin kolmasosa Maan ja Kuun välisestä etäisyydestä. Vuorovesivoimista ja kuun kiertoajasta johtuen (se on sama, kuin Jupiterin pyörähdysaika) kuu on "liimaantunut" yhteen kohtaan Jupiterin taivaalle. Samasta syystä kuu näyttää aina saman puolen Jupiteriin. Samoista syistä kuu tulee myös ennen pitkää törmäämään Jupiteriin yhdessä Metiksen kanssa.


title: Adrastea (kuu)

text: Adrastea on suurin materian luovuttaja Jupiterin renkaisiin yhdessä Jupiterin neljän sisimmän kuun kanssa. Suurin osa materiasta on peräisin meteoriittipommituksesta.


title: Adrastea (kuu)

text: Todisteita Adrastean asemasta suurimpana luovuttajan on se, että tihein rengas sijaitsee kuun radalla.


title: Sami Hintsanen

text: Sami Mikael Hintsanen (s. 14. maaliskuuta 1972 Tampere) on tamperelainen muusikko ja näyttelijä. Hän juonsi "Tartu mikkiin" -ohjelmaa vuosina 2006–2015. Hänen yhtyeitään ovat muun muassa Oriental Experience ja Screaming Thunders. "Tartu mikkiin" -ohjelman lisäksi häntä työllistää Tampereen Työväen Teatterin Manserock-musikaali "Vuonna 85" sekä musikaalin seuraaja "Vuonna 85 REMIX". Sami Hintsanen on viime vuosina esiintynyt useissa musikaaleissa kuten Helsingin kaupunginteatterin "Miss Saigonissa" ja "Evita"-musikaalissa sekä Turussa Samppalinnan kesäteatterin "Hääkeikassa" ja Elvis-musikaalissa. Lisäksi Hintsanen on karaoken ja iskelmälaulun Suomenmestari.


title: Sami Hintsanen

text:
Hintsanen on tehnyt myös jääkiekkojoukkue Tampereen Ilveksen kannatuslaulun ”Ilves murisee” ja toiminut kuuluttajana Ilveksen kotiotteluissa. Lisäksi "Kultaa, kunniaa" on Sami Hintsasen,
Jari Latomaan ja Mikko Kangasjärven yhdessä tekemä. Kappaleet "Ilves murisee" ja "Kultaa, kunniaa" Sami on esittänyt yhdessä Ruosteiset Hokkarit-yhtyeen kanssa.


title: Sami Hintsanen

text: 11. maaliskuuta 2009 julkaistiin "Hintsanen Party Project Vol. 1" -albumi, jolla Hintsanen esittää dancepop-versioita vanhoista suomalaisista ikivihreistä.


title: Sami Hintsanen

text: Hintsanen on ollut mukana Suomen euroviisukarsinnassa kahdesti, ensimmäistä kertaa vuonna 1996 kappaleella ”Auringonkukka”, jolla sijoittui kahdeksanneksi. Toista kertaa hän oli vuonna 2011 kappaleella ”Täältä maailmaan”, jolla pääsi karsinnan finaaliin.


title: Sami Hintsanen

text: Hintsanen on saanut tuomion kahdesta rattijuopumuksesta ja yhdestä törkeästä rattijuopumuksesta. Hintsanen tuomittiin 50 päiväsakkoon rattijuopumuksesta vuonna 2000 sekä vuonna 2011 törkeästä rattijuopumuksesta ja rattijuopumuksesta 75 päivän ehdolliseen vankeuteen ja 35 päiväsakkoon.


title: Sami Hintsanen

text: Vuonna 2007 Sami Hintsanen sai tuomion pahoinpitelystä, rangaistukseksi langetettiin 60 päiväsakkoa.


title: Sami Hintsanen

text: Hintsanen erosi vuoden 2015 keväällä oltuaan kuusi vuotta naimisissa Anette Mellinin kanssa ja on maaliskuusta 2018 lähtien ollut naimisissa Varpu Nummelan kanssa. Uusioperheeseen kuuluu kaksi Hintsasen lasta edellisestä avioiliitosta (s. 2003 ja 2011) ja Nummelan vuosina 2005 ja 2011 syntyneet lapset.


title: Sami Hintsanen

text: Hintsanen tuomittiin vuoden 2017 syyskuussa naapurinsa pahoinpitelystä ja laittomasta uhkauksesta. Rangaistus oli 40 päiväsakkoa, 1240 € ja korvausta kivusta ja särystä 100 € naapurille.


title: Sami Hintsanen

text: Hintsanen sai joulukuussa 2017 jälleen syytteen Pirkanmaan käräjäoikeudessa, nyt törkeästä velallisen epärehellisyydestä.


title: Likainen tusina

text: Likainen tusina () on vuonna 1967 ensi-iltansa saanut sota- ja toimintaelokuva. Elokuvan on ohjannut Robert Aldrich, ja pääosissa näyttelevät Lee Marvin ja Ernest Borgnine.


title: Likainen tusina

text: Elokuva kertoo majuri John Reismanista, joka saa tehtäväkseen kouluttaa 12 kuritonta vankia vaaralliseen tehtävään. Vangeista osa on määrätty pakkotyöhön, ja jotkut on tuomittu jopa kuolemaan. Reismanin pitää kouluttaa vangit riskialttiiseen iskuun, jonka tarkoituksena on surmata ranskalaisessa linnassa mahdollisimman paljon korkeita saksalaisia upseereita aivan Normandian maihinnousun alla. Jos tehtävä onnistuu, jokainen henkiin jäänyt vanki saa armahduksen. Kun Reisman aloittaa tehtävänsä, suurin osa vangeista vastustaa häntä, mutta pian heidän yhteistyönsä alkaa toimia. Joukkoa aletaan kutsua nimellä ”likainen tusina”.


title: Likainen tusina

text: "The New York Timesin" kriitikot valitsivat "Likaisen tusinan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Likainen tusina

text: Elokuva sai kolme televisiolle tehtyä jatko-osaa: "Likainen tusina 2 – viimeinen tehtävä" (The Dirty Dozen: Next Mission, 1985), "Likainen tusina 3" (The Dirty Dozen: The Deadly Mission, 1987) ja "Likainen tusina 4" (The Dirty Dozen: The Fatal Mission, 1988).


title: Eläintarhan kenttä

text: Eläintarhan kenttä () on Helsingin Taka-Töölössä Eläintarhan puistossa sijaitseva urheilukenttä, joka valmistui vuonna 1910. Se oli Helsingin pääurheilukenttä Olympiastadionin valmistumiseen vuoteen 1938 saakka. Jalkapalloilun pääareenana se toimi vuoteen 1915 asti, jolloin Töölön pallokenttä otettiin käyttöön. Eläintarhan kentällä olevan paviljonkirakennuksen on suunnitellut kaupunginarkkitehti Karl Hård af Segerstad.


title: Eläintarhan kenttä

text: Eläintarhan puiston paikalla sijaitsi vaatimaton puistoalue jo 1700-luvun lopulla. 1850-luvulta lähtien sitä kehitettiin työväestölle tarkoitetuksi kansanpuistoksi, jota kutsuttiin nimellä Töölön puisto. Sen esikuvana oli Tukholmassa sijaitseva Djurgården, jonka mukaan myös Töölön puistoa alettiin kutsumaan Eläintarhaksi, vaikka varsinaista eläintarhaa ei paikalla ole milloinkaan toiminut.


title: Eläintarhan kenttä

text: Urheilukentän rakentamista Eläintarhan puistoon esitettiin ensimmäisen kerran vuonna 1897. Suunnitelmien laatimista vauhditti samaan aikaan valmistunut Turun Urheilupuisto, koska Helsingissä ei haluttu jäädä turkulaisista jälkeen. Kenttää alettiin rakentamaan kaupunginpuutarhuri Svante Olssonin suunnitelmien mukaan vuonna 1903 ja se valmistui lopulta 1910. Eläintarhan kenttä oli aluksi hyvin vaatimaton, juoksuratojen keskellä oleva pallokenttä oli hiekkapintainen ja urheilijoiden pesu- ja pukeutumistilat, käymälät sekä yleisölle tarkoitetut kioskipalvelut puuttuivat kokonaan. Kenttä oli myös mennyt nopeasti huonoon kuntoon, sillä jo vuonna 1919 Helsingin urheilulautakunta pyysi kaupungin rahatoimikamarilta 20 000 markan varaamista sen kunnostamiseksi.


title: Eläintarhan kenttä

text: Eläintarhan kentän kehittämistä vaivasi koko 1920-luvun ajan rahapula. Vuonna 1924 Eläintarhassa järjestettiin Pariisin kesäolympialaisten karsintakilpailut, joita oli seuraamassa muun muassa presidentti K. J. Ståhlberg sekä kansainvälistä diplomaattikuntaa, mutta rahatoimisto ei kuitenkaan myöntänyt anottua rahoitusta lipputankojen pystyttämistä ja arvovieraille tarkoitettua katsomonosaa varten. Parannuksia saatiin vasta 1930-luvun alkupuolella, jolloin kaupunkiin oli valmistunut jo lukuisia muitakin urheilukenttiä. Esimerkiksi vuonna 1915 käyttöön otetulla Töölön pallokentällä olosuhteet olivat pukeutumis- ja suihkutiloineen huomattavasti paremmat kuin Eläintarhassa.


title: Eläintarhan kenttä

text: Lokakuussa 1911 kenttä toimi Suomen jalkapallomaajoukkueen kaikkien aikojen ensimmäisen maaottelun näyttämönä. Hiekkakentällä pelattu Suomen ja Ruotsin välinen ottelu päättyi vierasjoukkueen 5–2-voittoon. Yleisurheilun ensimmäinen Suomi–Ruotsi-maaottelu järjestettiin Eläintarhan kentällä syyskuussa 1925, tuolloin kenttä oli saanut päällysteekseen uuden hiilimurskan ja sinne oli rakennettu myös katsomopaviljonki. Sen seinässä on nykyään maaottelusta kertova muistolaatta. Eläintarhan kentällä on pelattu myös pesäpallon Itä–Länsi-ottelu vuonna 1935 ja ennen Pallokentän valmistumista se toimi muun muassa HJK:n jalkapallojoukkueen kotikenttänä.


title: Eläintarhan kenttä

text: Eläintarhan kenttää on historiansa aikana uusittu lukuisia kertoja. Vuoden 1983 yleisurheilun MM-kilpailuja varten se uusittiin perusteellisesti, jolloin kenttä toimi viereisellä Olympiastadionilla pidettyjen kisojen lämmittely- ja harjoittelupaikkana. Ennen vuoden 2005 MM-kilpailuja kentän pinnoitteet uusittiin ja juoksurata muutettiin kahdeksanrataiseksi. Samalla keskikentän vanha hiilimurska muutettiin nurmikentäksi. Viimeisin remontti valmistui kesällä 2012, jolloin Eläintarhaa käytettiin yleisurheilun EM-kisojen harjoituskenttänä. 1,5 miljoonaa euroa maksaneen peruskorjauksen yhteydessä muun muassa juoksuratojen ja suorituspaikkojen pinnoitteet uusittiin jälleen, niin että nykyään ne täyttävät kaikki kansainvälisen yleisurheiluliiton IAAF:n vaatimukset.


title: Kassios Longinos

text: Kassios Longinos () (n. 213–273) oli hellenistisen ajan kreikkalainen reettori ja platonilainen filosofi. Hänen roomalaisen nimimuotonsa alkuperä ei ole tiedossa, mutta voidaan otaksua, että hän omaksui sen joltain ylhäiseltä roomalaiselta.


title: Kassios Longinos

text: Longinos oli mahdollisesti kotoisin Syyrian Emesasta, joka oli hänen setänsä reettori Fronton syntymäpaikka. Hän opiskeli Aleksandriassa ja opetti kolmekymmentä vuotta Ateenassa. Hänen oppilaisiinsa kuului muiden muassa Porfyrios. Matkoillaan idässä hän toimi myös kreikan kielen opettajana ja Palmyran kuningattaren Zenobian neuvonantajana. Longinoksen neuvosta Zenobia pyrki saamaan valtakunnalleen jälleen itsenäisyyden. Keisari Aurelianus kuitenkin murskasi yrityksen. Zenobia vangittiin ja vietiin Roomaan näytille triumfikulkueeseen, ja Longinos joutui maksamaan hengellään.


title: Kassios Longinos

text: Longinos ei hyväksynyt Plotinoksen tuohon aikaan kehittämiä uusia spekulaatioita, vaan jatkoi vanhan tyylin platonilaisena. Päinvastoin kuin Plotinos, Longinos katsoi, että platonilaiset ideat olivat olemassa jumalallisen mielen ("Nous") ulkopuolella. Plotinos huomautti Longinoksen teoksen "Ensimmäisistä periaatteista" luettuaan, että tämä saattoi olla oppinut, mutta ei filosofi.


title: Kassios Longinos

text: Longinos ansaitsi oppineisuudellaan laajan maineen. Porfyrios kuvasi häntä ensimmäiseksi filosofisen kritiikin esittäjistä, ja Eunapios puolestaan eläväksi kirjastoksi ja käveleväksi museoksi tai tietosanakirjaksi.


title: Elmo (visailuohjelma)

text: Elmo oli Yle TV2-kanavalla kesällä 2000 Suomessa esitetty olympialais-aiheinen visailuohjelma, jota tehtiin 12 jakson verran. Kukin jakso kesti noin puoli tuntia. Ohjelmaa juonsi entinen kymmenottelija Petri Keskitalo, joka tunnettiin lempinimellä "Elmo". Kilpailun tuomarina toimi Suomen Urheilumuseon johtaja Pekka Honkanen.


title: Elmo (visailuohjelma)

text: Elmossa oli mukana viisi joukkuetta, ja jokaisessa jaksossa kaksi joukkuetta kilpaili toisiaan vastaan. Kussakin joukkueessa oli kaksi Suomen urheilutietäjien yhdistyksen menestynyttä urheilutietäjää ja yksi aktiiviurheilija. Kysymykset koskivat kesäolympialaisia ja ne oli jaoteltu kuuteen eri aihealueeseen ja neljään eri vaikeustasoon (1, 3 ja 5 pistettä sekä pelkästään aktiiviurheilijoille esitetyt, 2 pisteen arvoiset vaihtoehtokysymykset). Ohjelmasarjan 10 ensimmäisen jakson aikana kukin joukkue kohtasi jokaisen muun joukkueen. Kahden viimeisen jakson oli tarkoitus muodostaa finaali, johon pääsisivät aiempien jaksojen muodostaman alkusarjan kaksi parasta joukkuetta. Koska kaksi parasta olivat selvillä jo ennen viimeistä alkusarjakohtaamista, laajennettiin finaali kolmiosaiseksi eli käsittämään jaksot 10–12.


title: Elmo (visailuohjelma)

text: Ohjelmaa esitettiin TV2:ssä 11. kesäkuuta 2000 alkaen joka sunnuntai. Kukin jakso uusittiin seuraavan lauantain aamupäivällä. Parhaimmillaan yhdellä jaksolla oli 398 000 katsojaa (viikolla 27), ja viikolla 25 Elmo oli TV2:n kymmenenneksi katsotuin ohjelma.


title: Elmo (visailuohjelma)

text: Joukkueiden paitojen värit olivat sininen, keltainen, musta, vihreä ja punainen eli samat kuin olympiarenkaiden värit.


title: Frank J. Lausche

text: Frank J. Lausche (14. marraskuuta 1895 – 21. huhtikuuta 1990) oli yhdysvaltalainen demokraattipoliitikko, joka toimi Ohion kuvernöörinä vuosina 1945–1947 ja 1949–1957.


title: Frank J. Lausche

text: Lausche valittiin Ohion kuvernööriksi vuonna 1944 ja hävisi uudelleenvalinnan vuonna 1947 Thomas J. Herbertille. Lausche voitti Herbertin seuraavana vuonna ja toimi toisen kerran kuvernöörinä vuodet 1949–1957, jonka jälkeen hän istui Yhdysvaltain senaatissa vuosina 1957–1969.


title: Cassius Longinus

text: Cassius Longinus oli roomalainen nimi. Se voi viitata seuraaviin henkilöihin:


title: Longinus

text: Longinus tai Longinos voi tarkoittaa seuraavia:


title: Jupiterin renkaat

text: Jupiterilla on ympärillään renkaat, jotka tunnetaan Jupiterin renkaina. Ne olivat kolmannet renkaat, jotka Aurinkokunnasta löydettiin Saturnuksen renkaiden ja Uranuksen renkaiden jälkeen. Renkaat löysi Voyager 1-luotain, ja niitä tutki tarkemmin Galileo-luotain. Renkaita ovat tutkineet myös Hubble-teleskooppi ja teleskoopit maasta käsin.


title: Jupiterin renkaat

text: Jupiterin renkaat ovat koostumukseltaan lähinnä pölyä ja ovat siitä syystä erittäin harvat ja himmeät. Renkaat koostuvat neljästä pääosasta: tiheästä halosta, suhteellisen kirkkaasta ja harvasta päärenkaasta sekä kahdesta sisäosiltaan tiheästä ja reunoja kohti harventuvasta renkaasta. Uloimpia renkaita ruokkivat Amalthea ja Thebe. Kahta sisempää rengasta ruokkivat Metis ja Adrastea sekä pienemmät tuntemattomat kappaleet meteoriititörmäysten tuloksena.


title: Jupiterin renkaat

text: Infrapunavalossa renkaat näyttävät punaisilta haloa lukuun ottamatta, joka on sävyltään neutraali tai sininen. Pölyhiukkasten koko renkaissa on noin 15 mikrometrin luokkaa haloa lukuun ottamatta. Renkaiden kokonaismassa on noin 10 kg. Renkaiden ikää ei tiedetä, mutta ne ovat voineet olla olemassa aina Jupiterin syntymästä saakka. Renkaiden täytyy kuitenkin uusiutua jatkuvasti, sillä pölyhiukkasten keskimääräinen elinaika on noin sata vuotta, kunnes ne törmäävät Jupiteriin.


title: KFC

text: KFC eli Kentucky Fried Chicken on yhdysvaltalainen pikaruokaketju. Ravintola on tunnettu friteeratuista kanaruoistaan. Se on liikevaihdoltaan maailman toiseksi suurin ravintolaketju. Vuoden 2013 joulukuussa ketjulla oli 18 875 ravintolaa ja myyntipistettä 118 eri maassa. KFC on ravintolayritys Yum! Brandsin tytäryhtiö. Yum! Brands omistaa myös Pizza Hut- ja Taco Bell -ravintolaketjut.


title: KFC

text: KFC on ensimmäisiä pikaruokaketjuja, joka on laajentunut kansainvälisesti; 1960-luvun puoliväliin mennessä ravintoloita oli Kanadassa, Isossa-Britanniassa, Meksikossa ja Jamaikalla. Nykyisin yhtiöllä on 21 000 ravintolaa 130 eri maassa. Suomen ensimmäisen KFC:n on tarkoitus avautua vuonna 2019.


title: KFC

text: 1930-luvun laman aikaan Harland Sanders perusti ensimmäisen ravintolansa Kentuckyn North Corbiniin, omistamansa huoltoaseman yhteyteen. Vuonna 1935 ravintola oli jo niin suosittu, että Kentuckyn kuvernööri antoi Sandersille everstin arvonimen (Colonel), jolla Sanders nykyään tunnetaan.


title: KFC

text: Eversti Sanders perusti ensimmäisen virallisen Kentucky Fried Chicken -ravintolan vuonna 1952 Utahin Salt Lake Cityyn. Vuonna 1964 Sanders myi ketjunsa 2 miljoonalla Yhdysvaltain dollarilla. Brändi vaihtoi kolmesti omistajaansa, viimeisimpänä PepsiCo, joka yhdisti sen omistamaansa Yum! Brandsiin.


title: KFC

text: Kentucky Fried Chicken (KFC) haastettiin Yhdysvalloissa kesäkuussa 2006 oikeuteen liikaa transrasvaa sisältävästä ruoasta. Yksi annos saattoi sisältää 15 grammaa transrasvaa. Englannissa KFC:n ranskalaiset perunat sisälsivät pikaravintoloista eniten transrasvaa vuonna 2004.


title: KFC

text: KFC on maailman suurimpiin ravintolayrityksiin kuuluvan Yum! Brandsin tytäryhtiö. Vuonna 2013 KFC:n myynti oli 23 miljardia dollaria. Kiinassa ravintoloita oli 4 563, Yhdysvalloissa 4 491 ja muualla maailmassa 9 821 kappaletta. Myyntipisteet ovat joko franchising-yrittäjien tai suoraan yrityksen omistamia. Yhtiö omistaa suoraan 11 % myyntipisteistä, ja 89 % on franchising-yrittäjien ylläpitämiä.


title: KFC

text: Iso-Britanniassa oli tilastojen mukaan joulukuussa vuonna 2013 784 myyntipistettä. Liikevaihto oli alueella noin 684,5 miljoonaa puntaa vuonna 2013 Technomicin mukaan.


title: KFC

text: Yhdysvalloissa myynti oli vuodelta 2013 arviolta 4,22 miljardia dollaria Technomicin mukaan. Monet KFC:n ravintolat Yhdysvalloissa sijaitsevat Taco Bellin, Pizza Hutin tai muiden Yum! Brandsin ravintoloiden yhteydessä. Vuonna 2003 Yhdysvalloissa oli noin 354 KFC - Taco Bell yhdistelmäravintolaa, joiden tarjontaan kuului sekä täydellinen KFC:n menyy että rajoitettu Taco Bellin ruokalista. Alun perin Sanders ja KFC käyttivät paistossa hydrogenoituja kasviöljyjä, mutta yhtiö siirtyi 1980-luvulla käyttämään halvempia vaihtoehtoja, kuten palmu- ja soijaöljyä. 2000-luvulla selvisi, että nämä öljytuotteet sisältävät suhteellisen paljon transrasvaa, mikä lisää sydänsairausriskiä. Vuoden 2007 huhtikuuhun mennessä ketju oli siirtynyt transrasvaa sisältämättömään soijaöljyyn kaikissa Yhdysvaltain myyntipisteissään.


title: KFC

text: 2000-luvun alkupuolelta alkaen pikaruokaa on arvosteltu eläinten hyvinvointiin liittyvistä asioista, yhteydestä lihavuuteen ja ruuan aiheuttamista ympäristövaikutuksista. Eric Schlosserin kirja "Pikaruokakansa" (2002) ja Morgan Spurlockin dokumenttielokuva "Super Size Me" (2004) käsittelivät näitä huolenaiheita. Eläinten oikeuksia puolustava järjestö PETA on vuodesta 2003 osoittanut mieltään KFC:n siipikarjan hankintalähteiden takia maailmanlaajuisesti. Poikkeuksena on KFC Kanada, joka allekirjoitti sopimuksen, että se lupaa käyttää vain "eläinystävällisiä" hankintalähteitä.


title: KFC

text: Vuonna 2006 Greenpeace syytti KFC Europea siitä, että se hankki kananrehun valmistukseen käytettävät soijapavut Cargillilta, jota oli syytetty Amazonin sademetsien laajoista hakkuista satomääriensä kasvattamiseksi.


title: KFC

text: Joulukuussa 2012 ravintolaketju joutui kritiikin kohteeksi Kiinassa, kun kävi ilmi, että monet KFC:n hankkijat olivat käyttäneet siipikarjaan kasvuhormoneja ja liiallisia määriä antibiootteja tavalla, joka rikkoi Kiinan lakia. Vuoden 2013 helmikuussa Yum! Brandsin päätoimitusjohtaja David Novak myönsi, että skandaali oli ollut ”pitempikestoisempi ja vaikuttavampi kuin koskaan odotimme”.


title: KFC

text: KFC yritti avata Suomen-markkinoita kesällä 1979, jolloin se muun muassa julkaisi "Helsingin Sanomissa" ison lehti-ilmoituksen, jossa se houkutteli ravintolatoiminnasta kiinnostuneita ottamaan yhteyttä KFC:n Euroopan-konttoriin Lontoossa otsikolla ”Kuinka oma yrityksesi voi hyötyä valmiin ruoan suosion kasvusta”. Myös 1990-luvun loppupuolella Rautakirja väläytteli mahdollisuutta KFC:n ottamiseksi tytäryhtiönsä Eurostradan hoitaman Pizza Hut -toiminnan rinnalle .


title: KFC

text: Syyskuussa 2018 uutisoitiin, että KFC:n olisi tarkoitus tulla Suomeen vuonna 2019. Tavoitteena on avata Suomeen jopa 50 ravintolaa.


title: KFC

text: Yksi tunnetuimmista KFC:n "mainostajista" on kitaristi Buckethead, jonka esiintymisasuun kuuluu KFC-ämpäri, jossa on teksti KFC FUNERAL. Asullaan Buckethead tahtoo kiinnittää huomiota yhtiön tapaan kohdella ja teurastaa kanoja julmasti.


title: KFC

text: Suositun South Park -animaatiosarjan jaksoissa otetaan silloin tällöin Kentucky Fried Chicken esille. Sarjan jaksosta Medicinal Fried Chicken tehtiin kokonaan KFC-teeman jakso. Animaatiosarjan yksi päähenkilöistä, Eric Cartman, on suuri KFC:n ihailija, kuitenkin lähinnä ruokailumielessä.


title: José Villalonga

text: José ”Pepe” Villalonga Llorente (4. joulukuuta 1919 Córdoba, Córdoban maakunta, Espanja – 8. elokuuta 1973) oli espanjalainen jalkapallovalmentaja. Hän valmensi 1950- ja 1960-luvuilla Real Madridia, Atlético Madridia ja Espanjan maajoukkuetta ja saavutti menestystä jokaisessa.


title: José Villalonga

text: Villalonga oli ammatiltaan sotilas ja saanut koulutuksensa maavoimien liikuntatieteellisessä oppilaitoksessa Toledossa. Mieltymys jalkapalloon vei hänet vuonna 1951 Real Madridin kuntovalmentajaksi. Hän aloitti työskentelyn seuran juniorijoukkueiden parissa, mutta jo seuraavana vuonna puheenjohtaja Santiago Bernabéu siirsi hänet edustusjoukkueen palvelukseen. Joulukuussa 1954, kesken kauden 1954–1955, hänet nimitettiin joukkueen päävalmentajaksi Enrique Fernándezin tilalle. Hän sai johdettavakseen joukkueen, johon kuuluivat muun muassa Alfredo Di Stéfano, Francisco Gento, Miguel Muñoz ja Héctor Rial sekä myöhemmin vielä Raymond Kopa.


title: José Villalonga

text: Villalongan ensimmäinen kausi Real Madridissa päättyi pääsarjamestaruuteen, jonka joukkue voitti silloisella ennätyksellä 46 pisteellä. Myöhemmin kesällä 1955 Real Madrid voitti vielä Espanjan, Italian, Portugalin ja Ranskan mestarijoukkueiden välillä pelatun Copa Latinan. Vuonna 1956 Villalongasta tuli 36 vuoden ja 185 päivän iässä ensimmäinen ja yhä tähän päivään asti nuorin Euroopan cupin voittanut valmentaja. Vuonna 1957 joukkue voitti harvinaisen triplamestaruuden Espanjan pääsarjamestaruuden, Copa Latinan ja Euroopan cupin muodossa


title: José Villalonga

text: Menestyksestä huolimatta Villalonga erotettiin vuonna 1957. Villalongan ja seuran teknisenä sihteerinä toimineen entisen pelaajan Juan Antonio Ipiñan keskinäinen suhde oli ajatunut pisteeseen, jossa kaksikko ei edes puhunut toisilleen, ja tilanne oli sietämätön sekä pelaajille että seuran puheenjohtajalle Santiago Bernabéulle. Ipiña sai pitää paikkansa, mutta Villalonga joutui lähtemään ja valmentajaksi pestattiin argentiinalainen Luis Carniglia. Carniglian ja häntä seuranneen Miguel Muñozin johdolla Real Madrid voitti vielä kolme peräkkäistä Euroopan cupia.


title: José Villalonga

text: Pidettyään kahden vuoden tauon jalkapallosta palkattiin Villalonga Real Madridin paikallisvastustajan Atlético Madridin tekniseksi sihteeriksi vuonna 1959. Jo saman vuoden lokakuussa hänet siirrettiin seuran edustusjoukkueen valmentajaksi erotetun Ferdinand Daučíkin tilalle.


title: José Villalonga

text: Villalongan valmennuksessa Atlético voitti historiansa ensimmäisen Espanjan cupin vuonna 1960 ja uusi mestaruuden vuonna 1961. Molemmilla kerroilla loppuottelussa oli vastassa Real Madrid ja näin ”kostonsa” sai sekä Villalonga että Atlético, jonka Real Madrid oli kauden 1958–1959 Euroopan cupin välierissä pudottanut. Vuonna 1961 Atlético myös sijoittui pääsarjassa toiseksi ja vuonna 1962 se ylsi Cup-voittajien cupin loppuotteluun. Fiorentinaa vastaan pelattu loppuottelu päättyi tasan 1–1, ja koska tuolloin ei ratkaistu tasatilannetta rangaistuspotkukilpailulla, jouduttiin pelaamaan uusintaottelu. Aikatauluongelmista johtuen ottelu järjestettiin kuitenkin vasta syyskuussa, johon mennessä Villalonga oli jo poistunut Atléticon palveluksesta. Atlético voitti ottelun puhtaasti 3–0 ja omisti mestaruuden entiselle valmentajalleen.


title: José Villalonga

text: Villalongasta tuli Espanjan maajoukkueen valmentaja vuonna 1962, ja vuonna 1964 joukkue voitti Euroopan-mestaruuden, joka oli sen ensimmäinen ja vuoteen 2008 asti ainoa mestaruus. Karsinnoissa Espanja pudotti Romanian, Pohjois-Irlannin ja Irlannin, ja sai järjestääkseen välierästä, pronssiottelusta ja loppuottelusta koostuneen lopputurnauksen. Välierässä Espanja sai vastaansa karsintavaiheessa vakuuttavasti esiintyneen Unkarin ja voitti 2–1. Loppuottelussa joukkue kohtasi hallitsevan mestarin Neuvostoliiton. Madridin Santiago Bernabéulla pelatussa loppuottelussa Pereda vei isännät johtoon vain kuuden minuutin pelin jälkeen, mutta Husainovin tasoitettua vapaapotkusta tarvitsi Espanja vielä Marcelinon viime minuuteilla tekemän puskumaalin voittaakseen lopulta 2–1.


title: José Villalonga

text: Villalonga johdatti Espanjan myös vuoden 1966 maailmanmestaruuskilpailuihin, joissa menestystä ei kuitenkaan tullut. Espanja voitti alkulohkossaan Sveitsin, mutta tappio Argentiinalle ja Saksalle tiesi ennenaikaista kotimatkaa. Saksa-ottelu jäi Villalongan viimeiseksi maajoukkueen valmentajana.


title: José Villalonga

text: Valmentajauransa jälkeen Villalonga toimi Espanjan kansallisen valmentajaoppilaitoksen johtotehtävissä ja Madridin teknillisen yliopiston urheilutieteellisen tiedekunnan INEF:n professorina. Hän palasi myös sotilastehtäviin ja yleni everstiluutnantiksi ennen kuolemaansa 53 vuoden iässä vuonna 1973.


title: José Villalonga

text: Real Madrid


title: José Villalonga

text: Atlético Madrid


title: José Villalonga

text: Espanjan maajoukkue


title: Välimatka

text: Välimatka eli etäisyys on numeerinen arvo, joka kertoo sen, kuinka kaukana kaksi kappaletta ovat toisistaan minä tahansa aikana. Fysiikassa tai puhekielessä välimatkalla (tai etäisyydellä) tarkoitetaan fyysistä pituutta, ajanjaksoa tai arviota, joka juontuu muista kriteereistä (esimerkiksi "parin pitäjän päässä"). Matematiikassa välimatkalla oletetaan useimmiten tarkempaa kriteeriä.


title: Välimatka

text: Useimmiten on olemassa symmetria ja "Välimatka A:sta B:hen" tarkoittaa samaa kuin "Välimatka A:n ja B:n välillä".


title: Välimatka

text: Analyyttisessä geometriassa voidaan löytää kahden pisteen välinen välimatka xy-koordinaatistossa välimatkakaavan avulla. Välimatkan välillä ("x", "y") ja ("x", "y") voidaan laskea kaavalla


Välimatka


title: Välimatka

text: Samanlaisesti voidaan laskea välimatka kolmiulotteisessa koordinaatistossa pisteiden ("x", "y", "z") ja ("x", "y", "z") välillä:


title: Välimatka

text: Pseudokoodilla yleisemmin käytettävästä xy-koordinaatistosta saataisiin seuraavanlainen aliohjelma:


title: Välimatka

text: Sama myös C# aliohjelma:


title: Jukka Takalo (albumi)

text: Jukka Takalo on suomalaisen, Aknestik-yhtyeestä tutun laulaja-lauluntekijä Jukka Takalon debyyttialbumi sooloartistina. Se julkaistiin vuonna 2005.


title: Elara (kuu)

text: Elara on Jupiterin epäsäännöllistä rataa kiertävä kuu, joka löydettiin vuonna 1905. Se on saanut nimensä Tityos-jättiläisen äidin Elaran mukaan. Elara tunnettiin nimellä Jupiter VII vuoteen 1975, jolloin se sai nykyisen nimensä.


title: Elara (kuu)

text: Alkuvuodesta 2007 New Horizons -luotain lensi Elaran ohitse ja otti useita kuvia.


title: National Medal of Science

text: National Medal of Science on Yhdysvalloissa jaettava tieteen ja tekniikan palkinto.


title: National Medal of Science

text: Palkittavia aloja ovat käyttäytymistieteet ja yhteiskuntatieteet, biologiset tieteet, kemia, tekniikka, matematiikka ja tietojenkäsittelytiede sekä fysikaaliset tieteet. Palkinnon saajan pitää olla Yhdysvaltain kansalainen tai kansalaisuutta hakenut pysyvä asukas.


title: National Medal of Science

text: Palkinnon saajista päättää kansallisen tiedesäätiön NSF:n hallinnoima komitea. Palkinnon myöntää Yhdysvaltain presidentti. Palkinnon perusti vuonna 1959 Yhdysvaltain kongressi. Palkinto on myönnetty yli neljällesadalle henkilölle.


title: Walter Winterbottom

text: Sir Walter Winterbottom, CBE (s. 31. maaliskuuta 1913 Oldham, Englanti – 16. helmikuuta 2002) oli englantilainen jalkapalloilija ja jalkapallovalmentaja. Hän oli Englannin jalkapallomaajoukkueen historian ensimmäinen valmentaja.


title: Walter Winterbottom

text: Winterbottom aloitti ammattilaisuransa Manchester Unitedissa vuonna 1936. Puolustajana pelannut Winterbottom kuului joukkueeseen kun joukkue nousi Englannin pääsarjaan vuonna 1938. Winterbottom ehti pelata vain 26 ottelua edustusjoukkueessa kun loukkaantuminen päätti hänen pelaajauransa.


title: Walter Winterbottom

text: 33-vuotiaana Winterbottom laati Englannin maajoukkueelle ensimmäisen valmennusjärjestelmän ja vuonna 1947 hänestä tuli maajoukkueen ensimmäinen päävalmentaja. Vuoteen 1962 saakka Englantia valmentanut Winterbottom on edelleen maajoukkueen pitkäaikaisin valmentaja. Oldhamilaisen johdolla Englanti selviytyi neljiin MM-kisoihin.


title: Walter Winterbottom

text: Vuonna 2005 Winterbottom valittiin English Football Hall of Fameen.


title: Leda (kuu)

text: Leda, joka tunnetaan myös nimellä Jupiter XIII, on Jupiterin epäsäännöllistä rataa kiertävä kuu, joka kuuluu Himalia-ryhmään. Se löydettiin vuonna 1974.


title: Antoine Rigaudeau

text: Antoine Roger Rigaudeau (s. 17. joulukuuta 1971 Cholet) on ranskalainen kilpauransa päättänyt koripalloilija.


title: Antoine Rigaudeau

text: Rigaudeau debytoi maajoukkueessa vuonna 1992. Hän pelasi 110 A-maaottelua ja oli mukana muun muassa voittamassa Ranskalle olympiahopeaa Sydneystä 2000 sekä EM-pronssia 2005.


title: Antoine Rigaudeau

text: Seuratasolla Rigaudeau teki NBA-debyyttinsä vuonna 2003 ja saavutti kotimaansa mestaruuden vuonna 1996 Élan Béarnais Pau-Orthezissa ja kaksi Italian mestaruutta ja kolme cup-voittoa Virtus Bolognan paidassa. Hän voitti myös Euroliigan kahdesti Bolognassa pelatessaan.


title: Antoine Rigaudeau

text: Hän lopetti uransa vuonna 2006.


title: Willie Francis

text: Willie Francis (12. tammikuuta 1929 – 9. toukokuuta 1947) oli afroamerikkalainen mies, joka tuomittiin teloitettavaksi 16-vuotiaana vuonna 1946 Louisianan osavaltiossa Andrew Thomasin murhasta. Ensimmäinen teloitusyritys epäonnistui, sillä sähkötuoli ei toiminut. Tutkimuksissa kävi ilmi, että päihtynyt luottovanki oli asentanut sen väärin. Tapaus oli Yhdysvalloissa tiettävästi ensimmäinen tapaus, jossa sähkötuolilla teloittaminen epäonnistui. Puolustusasianajat vetosivat korkeimpaan oikeuteen, joka kuitenkin päätti, että teloitus voidaan toteuttaa. Francis teloitettiin onnistuneesti toisella yrityksellä 9. toukokuuta 1947. Kuollessaan hän oli 18-vuotias.


title: Filppula (Kauhajoki)

text: Filppula (puhekielessä myös "Filppulankylä", "Filppukylä" ja "Filippukylä") on kylä Kauhajoella. Kylässä toimii päiväkoti sekä neliluokkainen (1–4) koulu, jossa opetusta saa noin 80 oppilasta.


title: Filppula (Kauhajoki)

text: Filppulan alueella sijaitsee vuonna 1954 perustettu tanssipaikka Kauhajoen Kasino. Kasinolla esiintyvät erilaiset artistit, yhtyeet ja tanssiorkesterit. Myös Kauhajoen Karhun järjestämät kesämarkkinat pidetään alueella.


title: Filppula (Kauhajoki)

text:
Koko Suomeen suhteutettuna Kauhajoella on toiseksi suurin romaniväestö. Kauhajoella romaneista suurin osa asuu Filppulan, Kuja-Kokon ja Aronkylän alueilla.
Filppula muodostaa myös oman äänestysalueensa. Esimerkiksi vuoden 2000 presidentinvaaleissa Filppulan alueella Tarja Halosen kannatus oli 29,1 % ja Esko Ahon puolestaan 70,9 %.


title: Filppula (Kauhajoki)

text: Venäläisten Vasili Orlov-Denisovin kasakoiden Kauhajoen kapinan aikoihin, niin sanottuna murhayönä 10.–11. heinäkuuta 1808 ryöstämä Ala-Knuuttilan tila sijaitsi suunnilleen nykyisen S-marketin paikalla Filppulan kaakkoisosassa. Venäläiset lisäksi polttivat myöhemmin Ala-Knuuttilan. Aatelis- ja lehtimies Johan August von Essenin kirjoittama "Murhayö Kauhajoella" kertoo, mitä kasakat tekivät Ala-Knuuttilan talolle ja sen asukkaille tuona murhayönä.


title: Filppula (Kauhajoki)

text: Suomen sotaan kuuluvan, 10. elokuuta 1808 käydyn Kauhajoen taistelun aikana Filppulassa oli Kauhajoen molemmin puolin reservi, joka käskystä hyökkäsi venäläisten kimppuun. Venäläiset joutuivatkin perääntymään. Kauhajoen taistelu päättyi Ruotsin voittoon.


title: Filppula (Kauhajoki)

text: Vuonna 1984 Filppula sai oman koulun. Talvella 2000 Kauhajokeen Filppulan kohtaan rakennettiin pohjapato.


title: Filppula (Kauhajoki)

text: Filppula rajautuu pohjoisessa Vesalan alueeseen, idässä Kauhajokeen ja Lellavan alueeseen, etelässä Heinolan alueeseen ja lännessä Kainastonjokeen.


title: Filppula (Kauhajoki)

text: Filppulassa sijaitsevia nimettyjä puistoja ovat Jalaspuisto ja Kaskipuisto kylän luoteisosassa, Suvipuisto keskiosassa, Tiililänpuisto lounaisosassa sekä Välskärinpuisto kaakkoisosassa. Lisäksi esimerkiksi Kevättien, Antintien ja Pätästien päissä on puisto. Vuonna 1999 Filppulan alueelta poistettiin Suvipuistosta, Kaskipuistosta, Välskärinpuistosta, Pätästien, Antintien ja Kevättien puistoista leikkivälineet. Syy poistoon oli, että puistoihin käytettävät hoitokustannukset keskitettiin suurta hoitotarvetta vaativiin paikkoihin Kauhajoen kunnan yleisten kustannusten säästötarpeen vuoksi.


title: Filppula (Kauhajoki)

text: Kylässä toimivat esimerkiksi S-market Valtti ja Tokmanni. Vuoteen 2009 saakka samassa rakennuksessa Tokmannin kanssa toimi M-ketjuun kuuluva Rabatti.


title: Filppula (Kauhajoki)

text: Filppulan ja Heinolan alueen väliin, 7,6 hehtaarin alueelle on suunnitteilla kerrosalaltaan 20 000–25 000 m²:n kokoinen kauppakeskus. Kauppakeskukseen tulee muun muassa K-Citymarket ja monia erikoisliikkeitä.


title: Sven Selånger

text: Sven Selånger (19. maaliskuuta 1907 – 9. marraskuuta 1992) oli ruotsalainen yhdistetyn hiihtäjä, joka kilpaili 1930-luvulla. Hän voitti olympiahopeaa mäkihypyssä vuoden 1936 talviolympialaisissa Garmisch-Partenkirchenissä. Hän kilpaili yhdistetyssä vuoden 1928 talviolympialaisissa St. Moritzissa ja sijoittui kuudenneksi ja vuonna 1932 viidenneksi. Vuoden 1932 talviolympialaisissa hän sijoittui mäkihypyssä neljänneksi.


title: Sven Selånger

text: Hän voitti myös neljä mitalia hiihdon maailmanmestaruuskilpailuissa: kolme pronssia mäkihypyssä vuosina 1931, 1933 ja 1934 sekä kultaa yhdistetyssä vuonna 1933.


title: Sven Selånger

text: Hän voitti Holmenkollenin kisojen mäkihyppykilpailun ensimmäisenä ei-norjalaisena vuonna 1939. Holmenkollen-mitalin hän sai vuonna 1939 ja oli ensimmäinen ei-norjalainen mitalin saaja.


title: Sven Selånger

text: Hän käytti nimeä Sven Eriksson vuoden 1936 talviolympialaisiin saakka, mutta vaihtoi sukunimekseen Selånger kotikaupunkinsa mukaan, koska piti Erikssonia liian yleisenä sukunimenä.


title: Tasoite

text: Tasoite on ainetta, jolla silotetaan pintoja, esimerkiksi seiniä, jotta saadaan mahdollisemman tasainen pinta aikaiseksi.


title: Tasoite

text: Tasoite levitetään alustalle joko tasoiteruiskulla tai teräslastalla. Ylimääräisen tasoitteen voi ottaa talteen ja käyttää uudelleen. Kun tehdään useampia tasoitekerroksia annetaan edellisen kerroksen kovettua täysin ennen uuden kerroksen levittämistä. Kovettuminen kestää olosuhteista riippuen 1–2 vuorokautta. Tarvittaessa kuivunut pinta hiotaan jokaisen tasoitekerroksen levityksen jälkeen.


title: Tasoite

text: Lattiatasoitteita on olemassa erikseen ja niitä on monenlaisia riippuen kohteesta. Niitä käytetään vain sisätiloissa. Suihkutiloissa tulee laittaa lähes poikkeuksetta vedeneriste tasoitteen päälle, jotta vesi ei pääse kulkemaan tasoitteen läpi.


title: Live Cream Volume II

text: Live Cream Volume II on brittiläisen Cream-yhtyeen livealbumi, joka julkaistiin vuonna 1972. Levyn materiaali on peräisin kahdesta vuonna 1968 järjestetystä konsertista.


title: Live Cream Volume II

text:
A-puoli
B-puoli


title: Miekkailu kesäolympialaisissa 1976

text: Montréalin kesäolympialaisissa 1976 miekkailussa kilpailtiin kahdeksassa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naiset kilpailivat sekä henkilökohtaisessa kilpailussa että joukkuekilpailussa floretilla.


title: Luettelo vuoden 2007 miehittämättömistä avaruuslennoista

text: Vuonna 2007 tehdyt miehittämättömät avaruuslennot heijastavat avaruustoiminnan globaalia muutosta, jossa toiminnan volyymi on alkanut siirtyä Venäjältä ja Yhdysvalloista Kiinaan, Intiaan, Etelä-Amerikkaan ja islamilaisiin öljyntuottajamaihin. Venäjä on edelleen selkeä johtaja kantorakettien tuotannossa, mutta Kiina ja Intia ovat saavuttaneet autonomisen aseman miehittämättömien avaruulentojen eri aloilla. Euroopan unionin ja Yhdysvaltojen avaruustoiminta nojaa enenevästi julkisen sektorin markkinoihin, etenkin sotilaallisiin satelliitteihin.


text: Vuoden 2007 aikana tehtiin 68 kantoraketin laukaisua, jotka veivät Maata kiertävälle radalle 114 satelliittia.


text: Vuonna tehtiin (yhteenveto tarkistettava tammikuussa 2008)


text: Alla olevan 1. sarakkeen x/y selitys: x merkitsee kumulatiivista laukaistujen satelliittien lukumäärää ja y merkitsee kumulatiivista kantorakettilaukaisujen lukumäärää (tai järjestyslukua) vuonna 2007.


text: Vuonna 2007 tapahtui hyvin harvoja epäonnistuneita avaruusalusten laukaisuja – vain kolme laukaisua noin sadasta epäonnistui. Tämän perusteella kantorakettien luotettavuus olisi yli 97 %. Lisäksi yhdysvaltalainen Falcon-1-raketti oli vasta koelentovaiheessa. Kaksi perinteisesti hyvin luotettavien kantorakettien epäonnistumista johti kahden tietoliikenne tuhoon. Satelliitit olivat hyvin vakuutettuja.Alla mainitut satelliittien laukaisut ovat myöhässä. Osa voi olla laukaistu, eli satelliitin koodi on laukaisun aikana ollut toinen kuin alun perin on listattu. Osa ei toteudu ehkä koskaan. Vuoden aikana siirtyneiden laukaisujen määrä on yli puolet tehtyjen laukaisujen määrästä. Tämä on avaruusalalle hyvin tyypillistä: ajassa eteenpäin siirtyvä suoritusten määrä, josta tiedotetaan, luo mielikuvan paljon suuremmasta liiketoimintavolyymistä kuin mitä alalla on.


title: Salli Karuna

text: Salli Viktoriina Karuna (alk. Friberg; oik. Unho; 29. heinäkuuta 1902 Rauma – 2. marraskuuta 1987 Helsinki) oli suomalainen näyttelijä. Hän oli kiinnitettynä useisiin teattereihin vuodesta 1923 vuoteen 1970. Hänet tunnettiin erityisesti komediallisista rooleistaan. Valkokankaalta Karuna muistetaan muun muassa Ulriika Angerin osasta elokuvassa "Gabriel, tule takaisin".


title: Salli Karuna

text: Salli Karunan vanhemmat olivat merikapteeni Viktor Friberg ja Ellen Sofia Södersund. Hän oli naimisissa elokuvaohjaaja Ilmari Unhon kanssa 1935–1961 (puolison kuolemaan). Liitosta syntyivät pojat Kari (1939), Turo (1943) ja Matti (1945).


title: Salli Karuna

text: Karuna suoritti Näyttämöopiston 1926–1928. Sitä ennen hän näytteli Rauman Näyttämöllä vuosina 1923–1926. Näyttämöopiston jälkeen Karuna oli kiinnitettynä Joensuun Teatteriin 1928 ja 1929, Porin Teatteriin 1929–1934 sekä Viipurin Kaupunginteatteriin 1934–1939. Edelleen hän toimi Porin Teatterin ohjaaja-näyttelijänä vuodesta 1958 vuoteen 1970. Luonteenomaista Karunalle oli kyky yhdistää vakava ja koominen. Taiteellisesti huomattavia menestyksiä olivat nimiosa näytelmässä "Juurakon Hulda" sekä keskeiset osat näytelmissä "Kamelianainen", "Murheesta nousee Elektra" ja "Tohvelisankarin rouva".


title: Salli Karuna

text: Suomi-Filmin kiinnitettynä näyttelijänä Karuna työskenteli vuosina 1943–1954. Hänen elokuvauransa alkoi vuonna 1924 Lahyn-Filmin tuottamassa mykkäelokuvassa "Kihlauskylpylä". Valkokankailla Karuna nähtiin yleensä sivuosissa seurapiirirouvana, usein varsin tiukkapipoisena, kuten "Kesäillan valssin" rouva Grahn. Merkittäviä rooleja hänellä oli muun muassa elokuvissa "Neljä naista", "Kartanon naiset" ja "Gabriel, tule takaisin". Karuna sai Jussi-palkinnot naissivuosista elokuvissa "”Minä elän”" (Charlotta Lönnqvist) ja "Gabriel, tule takaisin" (Ulriika Anger).


title: Luettelo vuoden 2008 miehittämättömistä avaruuslennoista

text: Vuoden 2008 miehittämättömät avaruuslennot muodostivat tavanomaisen avaruustoimintavuoden – vuoden aikana laukaistiin 95 avaruusalusta ilman merkittäviä epäonnistumisia. Kaksi ilmoitettua epäonnistumista liittyivät molemmat uuteen kantorakettiin, toinen Iranin ja toinen Yhdysvaltojen. Vuosi oli Yhdysvaltain NASAn ja sen ensimmäisen Explorer-1-avaruusraketin 50-vuotisjuhlavuosi, joka ei kuitenkaan näkynyt Yhdysvaltain ulkopuolella. Vuoden jälkimmäisen osan Ranska oli EU:n puheenjohtajavaltio, jossa roolissa se pyrki esiintuomaan Ranskan avaruus- ja ilmailuteollisuutta ja haki sille EU:n rahoituksen kasvua.


text: Suomen avaruustoimintaan liittyivät Yhdysvaltain Trumpet-tiedustelusatelliitti ja Intian Chandrayaan-1-kuuluotain.


text: 2. elokuuta 2008 tapahtui vuoden ensimmäinen epäonnistunut laukaisuyritys, kun yhdysvaltalainen Falcon-1-raketti epäonnistui Trailblazer-, PreSat-, Nanosail D- ja Celestis 07-mikro- ja nanosatelliittien laukaisussa Omelek-saarelta, joka kuuluu Marshall-saariin.


text: 14.3.2008 Proton-raketti vei yhdysvaltalaisen AMC-tietoliikennesatelliitin 28 000 km:n korkeuteen eli 8000 km alle GEO-radan (epätäydellinen laukaisu johtui ylimmän rakettivaiheen liian aikaisesta sammumisesta) - satelliitti nousee GEO-radalleen omalla propulsiojärjestelmällään, mutta sen käyttöikä jäänee lyhyemmäksi kuin alun perin on tavoiteltu.


text: Iranin elokuinen kantorakettilaukaisu on länsimaissa tutkittu epäonnistumiseksi . Se oli ilmeisesti koesatelliitin (maketti) laukaisukoe eikä yritys laukaista satelliitti, joten se ei suoranaisesti kuulu tähän luetteloon. Kantoraketin toinen rakettivaihe ei toiminut suunnitellusti.


text: Kuten avaruusalalla aina on ollut, aikomuksia oli vuonna 2008 likimain sama määrä kuin tiettynä vuotena toteutettuja missioita. Tämä johtuu myöhästymisistä projekteissa. Osa johtuu länsimaiden tekemistä arvioista EU:n ja Yhdysvaltain ulkopuolisen avaruustoiminnan aikatauluista. Seuraavat avaruusalukset on joidenkin lähteiden mukaan aiottu laukaista vuonna 2008, mutta laukaisut tapahtuvat myöhemmin:


title: Lauri Kettunen (urheilija)

text: Lauri Kettunen (12. helmikuuta 1905 Antrea – 15. elokuuta 1941) oli suomalainen nykyaikainen viisiottelija ja miekkailija sekä yleisesikuntaupseeri (majuri).


title: Lauri Kettunen (urheilija)

text: Kettunen oli yhdessä Torvald Appelrothin kanssa ensimmäinen suomalainen olympialaisissa kilpaillut suomalaismiekkailija osallistuessaan Amsterdamin 1928 olympialaisten kalpamiekkailuun. Hän voitti tulevan hopeamitalistin ja hallitsevan Euroopan mestarin, ranskalaisen Georges Buchardin mutta karsiutui alkukierroksilla. Nykyaikaisessa viisiottelussa Kettunen sijoittui Amsterdamin olympialaisissa 13:nneksi ja kahdeksan vuotta myöhemmin Berliinin kisoissa 14:nneksi.


title: Lauri Kettunen (urheilija)

text: Kalpamiekkailun Suomen mestaruuden Kettunen voitti vuosina 1932, 1933 ja 1936. Hän kaatui jatkosodassa Kiestingissä ja on haudattu Helsinkiin Hietaniemen hautausmaalle.


title: Alla Nazimova

text: Alla Nazimova (), oik. Mariam Edez Adelaida Leventon (Мириам Эдес Аделаида Левентон; 22. toukokuuta 1879 – 13. heinäkuuta 1945) oli venäläinen/yhdysvaltalainen teatteri- ja elokuvanäyttelijä, käsikirjoittaja ja tuottaja. Hänet tunnetaan usein pelkkänä Nazimovana sekä Alia Nasimoffina.


title: Alla Nazimova

text: Nazimova oli yksi Yakov Leventonin ja Sonya Horowitzin kolmesta lapsesta. Perhe oli juutalainen ja asui Jaltassa, Krimissä, josta tuli sittemmin osa Venäjän keisarikuntaa (yhdistyi Ukrainaan vuonna 1954). Hän varttui dysfunktionaalisessa perheessä ja häntä kiikutettiin sisäoppilaitoksesta, kasvattikodeista ja sukulaisten luota toiseen hänen vanhempiensa erottua. Hänen emotionaalinen ahdinkonsa sai hänet kapinoimaan auktoriteetteja vastaan saadakseen huomiota. Varhaiskypsänä lapsena hän aloitti viulun soittamisen seitsemän vuoden iässä. Teini-ikäisenä hän alkoi osoittaa mielenkiintoa teatteria kohtaan ja otti näyttelemisen oppitunteja Moskovassa sijaitsevassa Näytelmäakatemiassa ennen liittymistään Stanislavskyn Moskovan taiteelliseen teatteriin nimellä "Alla Nazimova", myöhemmin pelkkänä "Nazimovana". Hänen taiteilijanimensä alkuosa oli peräisin hänen keskimmäisestä nimestään Adelaida ja sukunimensä Nazimova Nadezhdasta (Joka on venäläisen romaanin nimeltä "Children of the Streets" sankaritar), jota hän ihannoi. Hän avioitui näyttelijäkumppaninsa Sergei Golovinin kanssa vuonna 1899; avioliitto oli olemassa "vain nimellisesti", eivätkä he koskaan virallisesti eronneet.


title: Alla Nazimova

text: Nazimovan teatteriura kehittyi varhain ja vuodesta 1903 lähtien oli Moskovan ja Pietarin keskeisimpiä tähtiä. Hän matkusti Eurooppaan, mukaan lukien Lontooseen ja Berliiniin poikaystävänsä Pavel Orlenevin, mahtipontisen näyttelijän ja tuottajan kanssa. Vuonna 1905 he muuttivat New York Cityyn ja perustivat venäjänkielisen teatterin Lower East Sideen. Hanke oli menestyksetön ja Orlenev palasi Venäjälle Nazimovan jäädessä Yhdysvaltoihin.


title: Alla Nazimova

text: Hän teki sopimuksen yhdysvaltalaisen tuottajan Henry Millerin kanssa ja debytoi Broadwayn teatterissa kohoten vuonna 1906 kriittiseen ja suureen suosioon. Hänestä tuli nopeasti hyvin suosittu (teatteri nimettiin hänen mukaansa) ja jäi Broadwayn päätähdeksi useiden vuosien ajaksi, esiintyen useimmiten Henrik Ibsenin ja Anton Tšehovin näytelmissä.


title: Alla Nazimova

text: Nazimova debytoi mykässä elokuvassa vuonna 1916 hänen vuonna 1915 esitetyn 35-minuuttisen näytelmänsä "War Brides" johdosta. Tämä kiinnitti elokuvatuottaja Lewis J. Selznickin huomion häneen. Muutamien seuraavien vuosien aikana hänestä tuli menestyselokuvien päätähti, ja niiden ansiosta hän ansaitsi melkoisen summan rahaa. Vuonna 1917 hän ansaitsi 30 000 dollaria yhtä elokuvaa kohden, sekä 1000 dollaria päiväbonusta jokaisesta elokuvaamiseen käytetystä päivästä. Hän sai myös sopimuksen mukaisesti 13 000 dollaria viikossa. Tuohon aikaan Mary Pickford sai sopimuksensa mukaisesti 3000 dollaria viikossa.


title: Alla Nazimova

text: Vuonna 1918, 39 vuoden iässä, Nazimova tunsi luottavansa omiin kykyihinsä siinä määrin että hän alkoi myös tuottaa ja käsikirjoittaa elokuvia, joissa hän esiintyi. Hänen elokuvissaan on sovituksia muiden muassa sellaisten merkittävien kirjailijoiden kuin Oscar Wilden ja Ibsenin töistä, hän kehitti omia elokuvaustekniikoitaan, joita pidettiin aikanaan uskaliaina. Hänen projektinsa, mukaan lukien "A Doll's House" (1922) pohjautuen Ibsenin näytelmään "Nukkekoti" sekä "Salomé" (1923) pohjautuen Wilden tekstiin, kohtasivat laajaa suosiota ja lohkaisivat hänelle suuren määrän rahaa.


title: Alla Nazimova

text: Vuonna 1925 hänellä ei enää ollut rahaa elokuvien investoimiseen, ja taloudelliset tukijat lopettivat tuen antamisen. Harvat valinnanvaransa hylättyään hän jätti elokuvateollisuuden ja palasi esiintymään Broadwaylla 1940-luvun alkuun saakka, jolloin hän esiintyi muutamissa elokuvissa pääasiassa rahantarpeensa tyydyttämiseksi. Kaksi hänen parastaan tuon aikakauden rooliaan olivat Robert Taylorin äiti elokuvassa "Escape" (1940) sekä Tywor Powerin äiti elokuvassa "Hiekkaa ja verta" (1941).


title: Alla Nazimova

text: Hänen yksityinen elämäntapansa synnytti laajalle levinneitä huhuja kummallisista ja irstaiksi väitetyistä juhlista hänen asuntokompleksissaan Sunset Boulevardilla "Allan puutarhana" tunnetussa rakennuksessa, joka oli rakennettu vuonna 1919 ja josta 1927 tuli nimellä Allahin puutarha tunnettu huoneistohotellikompleksi. Vuosia myöhemmin hän jatkoi asumista yhdessä sikäläisistä villoista. Homoseksuaalisuudestaan huolimatta hän eli avioliitossa Charles Bryantin (1879–1948), newyorkilaisen näyttelijän kanssa vuodesta 1912 vuoteen 1925.


title: Alla Nazimova

text: Vuosien 1917 ja 1922 välillä Nazimovalla oli huomattava voima ja vaikutusvalta Hollywoodissa. Kaikkien kuvausten mukaan hän oli erityisen suopea nuoria näyttelijättäriä kohtaan, joissa hän näki piileviä kykyjä ja hänellä oli ainakin muutamiin heistä romanttinen suhde. Hän auttoi molempien Rudolph Valentinon vaimojen, Jean Ackerin ja Natacha Rambovan elokuvaurat alkuun. Nazimovalla oli romanttinen suhde Ackerin kanssa. Hän oli hyvin vaikuttunut Rambovan kyvyistä Art directorina, ja Rambova suunnitteli innovatiivisia kulisseja Nazimovan tuottamiin elokuviin "Kamelianainen" ja "Salomé". Tavattuaan nuoren Patsy Ruth Millerin Hollywoodin juhlissa Nazimova auttoi hänen uransa alkuun. Nazimova oli lyhytaikaisessa suhteessa näyttelijä June Marlowen kanssa, jonka hän myöhemmin esitteli ohjaaja/tuottaja Lloyd Hamiltonille. Hän myös auttoi nuoren näyttelijättären Tallulah Bankheadin uran alkuun lyhyen suhteen jälkeen. Erotessaan vuonna 1920 Charlie Chaplin mainitsi hänen olevan vaimonsa Mildred Harrisin rakastajatar. Hän seurusteli lyhyen aikaa tunnetun näyttelijän Maude Adamsin kanssa. Nazimova eli Glesca Marshallin kanssa vuodesta 1929 kuolemaansa 1945 saakka. Gavin Lambertin, joka kirjoitti Nazimovan elämäkerran vuonna 1997 mukaan hänellä oli suhde Mercedes de Acostaan, jolla puolestaan oli suhde Isadora Duncaniin, Marlene Dietrichiin ja Greta Garboon. Acosta kirjoitti suhteestaan Nazimovaan omaelämäkerrassaan "Here Lies the Heart" (1960).


title: Alla Nazimova

text: Näyttelijätär Edith Lucketin ja hänen miehensä Dr. Loyal Davisin ystävänä Nazimovasta tuli tulevan Yhdysvaltain presidentin Ronald Reaganin puolison Nancy Davis Reaganin kummitäti, joka oli Lucketin tytär hänen edellisestä avioliitostaan vuodelta 1921. Hän oli yhdysvaltalaisen elokuvatuottajan Val Lewtonin täti.


title: Alla Nazimova

text: Rintasyövästä selviytynyt Nazimova kuoli sepelvaltimotukokseen 66 vuoden iässä 13. heinäkuuta 1945, Good Samaritan Hospitalissa Los Angelesissa, Kaliforniassa ja haudattiin Glendalen Forest Lawn Memorial Parkiin, Kaliforniaan.


title: Alla Nazimova

text: Hänen elokuvateollisuuteen jättämänsä jäljet on tunnustettu tähdellä Hollywood Walk of Famessa.


title: Alla Nazimova

text: Nazimovaa on esitetty kolmessa elokuvassa. Kaksi ensimmäistä olivat Rudolph Valentinon elämäkerrallisia elokuvia, vuoden 1975 "The Legend of Valentino", jossa häntä näytteli Alicia Bond, sekä vuoden 1977 "Valentino", missä häntä näytteli Leslie Caron. Tuorein oli vuoden 2004 "Return to Babylon", elokuva Hollywoodin mykän elokuvan aikakaudesta, jossa häntä näytteli Laura Hanning.


title: Alla Nazimova

text: Nazimovan kasvonpiirteitä oli myös käytetty ehostustaiteilija Kevyn Aucoinin vuonna 2004 ilmestyneessä kirjassa "Face Forward", jossa hän teki näyttelijätär Isabella Rossellinista hänen näköisensä, etenkin eräässä valokuvassa poseeratessaan.


title: Torvald Appelroth

text: Torvald Appelroth (28. heinäkuuta 1902 Porvoo – 12. maaliskuuta 1984 Helsinki) oli suomalainen miekkailija.


title: Torvald Appelroth

text: Appelroth oli yhdessä Lauri Kettusen kanssa ensimmäinen suomalainen olympialaisissa kilpaillut suomalaismiekkailija osallistuessaan Amsterdamin 1928 olympialaisten miekkailuun. Hän karsiutui alkukierroksilla sekä floretti- että kalpakilpailussa. Kotimaassa hän edusti Helsingin Miekkailijoita ja voitti Suomen mestaruuden säilällä 1929, kalvalla 1931 sekä floretilla 1931 ja 1932.


title: Torvald Appelroth

text: Kilpauransa jälkeen Appelroth on toiminut muun muassa Suomen miekkailun olympiatoimikunnan puheenjohtajana 1951–1952, Suomen Miekkailuliiton puheenjohtajana 1950–1952 ja 1963–1965 sekä pitkään Helsingin Miekkailijain puheenjohtajana. Hänen poikansa Lars Appelroth ja tyttärensä Birgitta Appelroth (myöhemmin Malén) ovat edustaneet Suomea miekkailun MM-kilpailuissa.


title: Ranskan jääkiekkomaajoukkue

text: Ranskan jääkiekkomaajoukkue edustaa Ranskaa kansainvälisissä jääkiekkoturnauksissa. Vuonna 2017 joukkue on IIHF:n rankingissä sijalla 13.


title: Ranskan jääkiekkomaajoukkue

text: Joukkuetta valmensi vuosina 1994–1997 Juhani Tamminen, joka sai Helsingin Sanomien urheilutoimituksen Juhani Syväseltä lempinimen "Aurinkokuningas". Ranskan maajoukkueen kantavia voimia 1990-luvulla oli suomalaissyntyinen maalivahti Petri Ylönen, jonka torjuntojen avulla Ranskan joukkue säilyi MM-kisoissa useita vuosia.


title: Ranskan jääkiekkomaajoukkue

text: Joukkueen suurin saavutus on vuonna 1924 voitettu Euroopan mestaruus. MM-kisoihin joukkue on osallistunut 50 kertaa ja ollut parhaimmillaan jaetulla kuudennella sijalla vuonna 1930. Olympialaisiin Ranskan joukkue on osallistunut kymmenen kertaa, ja joukkueen paras saavutus on viides sija vuoden 1920 kesäolympialaisissa. Nykymuotoisissa MM-kisoissa Ranska on päässyt kahdesti pudotuspeleihin; vuonna 1995, jolloin se hävisi samoissa kisoissa maailmanmestaruuden saavuttaneelle Suomelle 0–5 ja vuonna 2014, jolloin hävisi Venäjälle 0–3, josta niin ikään tuli maailmanmestari sen lyötyä Suomen finaalissa 5–2.


title: Ranskan jääkiekkomaajoukkue

text: Joukkue on pelannut MM-kisojen A-tasolla vuoden 2008 kisoista lähtien. Joukkuetta valmensi Heikki Leime vuosina 2000–2004.


title: Ranskan jääkiekkomaajoukkue

text: Joukkueen logossa on kukko, ja joukkue tunnetaankin "Kukkoina". Joukkuetta kutsutaan peliasunsa värin mukaan myös nimellä "Les Bleus" ('siniset'). Joukkueen peliasun muut värit ovat valkoinen ja punainen.


title: Ranskan jääkiekkomaajoukkue

text: Ranskan joukkue on kohdannut Suomen seitsemän kertaa ja voittanut kerran vuonna 2017 MM-kilpailuissa, kotikisoissaan Ranskassa. Yhteismaaliero on 8–46.


title: Ranskan jääkiekkomaajoukkue

text: Ranskan jääkiekkomaajoukkueen suurin saavutus on ollut Jääkiekon Euroopan-mestaruuskilpailut 1924, joissa Ranska voitti kultaa.


title: Ranskan jääkiekkomaajoukkue

text: Uusimmista saavutuksista suurin on 2–1-voitto Venäjästä vuoden 2013 MM-kisoissa. Ottelussa Venäjän Aleksandr Radulov sai rangaistuslaukauksen ajassa 26.42, mutta hyvin pelannut Ranskan Florian Hardy torjui sen. Venäjän Aleksandr Perežogin teki kuitenkin heti rangaistuslaukauksen jälkeen maalin ajassa 26.57. Ranska tasoitti lukemat ajassa 29.52 Damien Fleuryn maalilla yli Venäjän maalivahdin Vasili Košetškinin patjan. Ranskan Antoine Roussel ratkaisi pelin ajassa 36.48 yksilösuorituksella harhauttaen venäläisen Sergei Mozjakinin. Pelin parhaiksi pelaajiksi valittiin Venäjän joukkueesta puolustaja Jevgeni Medvedev ja Ranskan joukkueesta maalivahti Florian Hardy. Maailmanmestauuskisojen aikaan Venäjä on jääkiekon maailmanrankingissa sijalla yksi ja Ranska sijalla 14.


title: Ranskan jääkiekkomaajoukkue

text: Vuoden 2014 kisoissa Ranska voitti jääkiekon suurmaista Kanadan ja Slovakian. Vuoden 2017 kisoissa Ranska voitti Suomen.


title: Demoottinen kirjoitus

text:
Demoottinen kirjoitus ( – ’demoottinen’, ’kansanomainen’) on merkistö, jota käytettiin hieroglyfien ja hieraattisen kirjoituksen ohella kirjoittamaan muinaisegyptiä. Termiä käytti ensimmäisenä kreikkalainen historioitsija Herodotos kuvatessaan "Historia"-teoksessaan
Egyptissä käytössä olleita kirjoitusjärjestelmiä. Egyptiläiset itse kutsuivat demoottista järjestelmää ”asiakirjojen kirjoitukseksi”. Toisella vuosisadalla elänyt Klemens Aleksandrialainen kutsui sitä ”kirjeiden kirjoitukseksi” (). Demoottinen kirjoitus oli käytössä yli tuhat vuotta, jona aikana se kävi läpi useita kehitysvaiheita väistyen lopulta koptin kielen omaksuttua modifioidun kreikkalaisen aakkoston.


title: Shape of Despair

text: Shape of Despair on suomalainen funeral doom -yhtye, joka perustettiin vuonna 1995 "Raven"-nimellä, mutta yhtye vaihtoi nimensä vuonna 1998 nykyiseen. Yhtyeen levy-yhtiö on Season of Mist.


title: Shape of Despair

text: Jarno Salomaa ja Tomi Ullgren perustivat "Raven"-yhtyeen vuonna 1995.


title: Shape of Despair

text: Ensimmäinen demo "Alive in the Mist" äänitettiin 1998 jonka jälkeen yhtyeen nimi vaihtui nykyiseen. Vuonna 2000 Spikefarm Recordsin kanssa solmittiin levytyssopimus ja yhtye julkaisi debyytti-albuminsa "Shades of...".


title: Shape of Despair

text: Pasi Koskinen liittyi Shape of Despairiin vuonna 2001 ja lauloi albumeilla "Angels of Distress" ja "Illusion's Play".


title: Shape of Despair

text: Vuonna 2005 julkaistiin kokoelma-albumi "Shape of Despair", joka sisälsi aiemmin julkaisematonta materiaalia, "Alive in the Mist"-demon, sekä yhden uuden kappaleen, "Sleeping Murder".


title: Shape of Despair

text: Yhtye piti hiljaiseloa viiden vuoden ajan ja julkaisi vuonna 2010 EP:n "Written in My Scars", jonka jälkeen Pasi Koskinen jätti yhtyeen. Vuonna 2011 julkaistiin split Before the Rain-yhtyeen kanssa. Samana vuonna yhtyeen uudeksi laulajaksi tuli Henri Koivula, joka tunnetaan Throes of Dawn-yhtyeestä.


title: Shape of Despair

text: Neljäs albumi, "Monotony Fields" julkaistiin kesäkuussa 2015, 11 vuotta edellisen "Illusion's Play"-albumin jälkeen.EP:t


title: Heikki Raitio

text: Heikki Volmari Raitio (29. heinäkuuta 1924 Helsinki – 12. helmikuuta 1997 Helsinki) oli suomalainen miekkailija.


title: Heikki Raitio

text: Raitio edusti Suomea kaksissa olympialaisissa. Lontoossa 1948 hän osallistui florettimiekkailun henkilökohtaiseen kilpailuun ja joukkuekilpailuun. Helsingissä 1952 hän osallistui sekä floretti- että kalpamiekkailun henkilökohtaiseen kilpailuun. Kaikissa näissä kilpailuissa hän karsiutui alkukierroksilla.


title: Heikki Raitio

text: Kotimaassa Raitio edusti Miekka-Miehiä ja voitti kalpamiekkailun henkilökohtaisen Suomen mestaruuden 1952 ja 1953. Lisäksi hän voitti joukkuemestaruuden kalvalla 1954–1956 sekä floretilla 1954 ja 1955.


title: Heikki Raitio

text: Heikki Raition serkku Kauko Jalkanen edusti miekkailijana Suomea olympialaisissa.


title: Terence Alexander

text: Terence Alexander (11. maaliskuuta 1923 – 28. toukokuuta 2009) oli brittiläinen näyttelijä. Hän saavutti suurimman maineensa Charlie Hungerfordin roolissa BBC:n sarjassa "Bergerac".


title: Terence Alexander

text: Alexander syntyi lääkärin pojaksi Lontoossa ja kasvoi Yorkshiressa. Hän aloitti näyttelemisen teatterissa ollessaan kuudentoista vuoden ikäinen.


title: Terence Alexander

text: Alexander oli kahdesti naimisissa, ja hänellä on kaksi poikaa.


title: Glasgow’n metro

text: Glasgow'n metro on maanalainen rautatiejärjestelmä Glasgow'ssa, Skotlannissa, Yhdistyneessä kuningaskunnassa. Se avattiin 14. joulukuuta 1896 ja se on maailman neljänneksi vanhin metrojärjestelmä Lontoon, Chicagon ja Budapestin metrojen jälkeen. Metroa liikennöi Strathclyde Partnership for Transport (SPT).


title: Glasgow’n metro

text: Glasgow'n metroa ei ole vuosien varrella laajennettu lainkaan, vaan se koostuu edelleen yhdestä linjasta. Linja on karkeasti ympyränmuotoinen ja 10,4 kilometriä pitkä. Sisemmällä ja ulomalla raiteella junat kulkevat eri suuntiin erillisissä tunneleissa.


title: Glasgow’n metro

text: Metro kunnostettiin perusteellisesti 1970-luvun lopulla. Samalla vaihtoyhteyksiä parannettiin ja esimerkiksi Buchanan Streetin metroaseman ja Queen Streetin rautatieaseman välille asennettiin liukukäytävä. Lisäksi lippujärjestelmää uudistettiin.


title: Glasgow’n metro

text: Tulevaisuudessa Glasgow'n metroa on suunniteltu laajennettavaksi, mutta tarkkaa aikataulua mahdollisille laajennustöille ei ole.


title: Glasgow’n metro

text: Glasgow'n metro koostuu viidestätoista asemasta, jotka ovat kaikki maanalaisia.


title: Kynsileikkuri

text: Kynsileikkuri on pihtimäinen väline kynsien leikkaamista varten.


title: Kynsileikkuri

text: Kynsileikkurit valmistetaan yleensä metallista. Yleensä kynsileikkurit koostuvat neljästä osasta: terät, leikkuuvipu, kynsiviila ja kiinniketappi. Kiinniketappi pitää leikkuuvivun ja terätangon yhdessä mahdollistaen samalla leikkuuvivun kääntämisen nurinpäin, jolloin kynsileikkuri mahtuu säilytettäessä pienempään tilaan. Leikkuuvivun ja terätangon välissä on yleensä kynsiviila, joka pyörii 360 astetta terätangossa olevassa nivelessä.


title: Orivesi (Saimaa)

text: Orivesi on Vuoksen vesistöön kuuluva ja Suur-Saimaaseen luettava järvi Liperin, Rääkkylän, Savonlinnan ja Kiteen alueilla Pohjois-Karjalassa ja Etelä-Savossa. Sen pinta-ala on 601 km², ja pinnankorkeus 75,9 metriä merenpinnan yläpuolella. Orivesi saa vetensä koillisesta, Pielisen reitin vedet kokoavasta Pyhäselästä kapeiden Arvin- ja Kivisalmien kautta; kaakosta Kiteen Pyhäjärvestä Puhoksen kosken ja Hiiskosken kautta; ja pohjoisesta Viinijärvestä Taipaleenjokea pitkin. Orivedestä vedet jatkavat matkaansa lounaassa Orivirran, Pyyveden ja Enonveden kautta Haukiveteen, ja osin myös etelässä Pistalanjärven ja Raikuun kautta Puruveteen.


title: Orivesi (Saimaa)

text: Orivesi on sokkeloinen, yli 1 500 saaren rikkoma järvi, jolla on pituutta pohjois–eteläsuunnassa enimmillään 60 kilometriä ja leveyttä 16 kilometriä järven keskiosassa. Järven osa-alueita ovat eteläinen, vähäsaarisena kraatterialtaana tunnettu Paasselkä, keskiosien Orivedenselkä ja Savonselkä, kaakossa Kiteelle työntyvä Mustanselkä sekä pohjoisessa kapean Onkisalmen erottama Heposelkä. Järven saarien yhteenlaskettu pinta-ala on yli 100 km², ja niistä suurimmat ovat Oravisalo, Varpasalo, Niinikkosaari, Siikasaari, Suoparsaari ja Ikolansaari. Järven lounaisrannalla sijaitsee Savonrannan kirkonkylä, pohjoisrannalla Liperin kirkonkylä ja kaakossa Mustanselän rannalla Kiteen Puhoksen taajama. Kuten muutkin Saimaan osajärvet, myös Orivesi on suhteellisen syvä: keskisyvyys on yli yhdeksän metriä ja suurin mitattu syvyys 74 metriä. Rantaviivaa suurella Orivedellä on yli 1 300 kilometriä. Savonlinnan ja Joensuun välinen syväväylä kulkee järven poikki.


title: Orivesi (Saimaa)

text: Oriveden vedenlaatu on yleisen käyttökelpoisuusluokituksen mukaan hyvä, eteläisen Paasselän osalta erinomainen. Tyydyttäviksi on luokiteltu Liperin pieni Kirkkolahti sekä Hepolahti järven pohjoisimmassa kolkassa.


title: Simpsonit (18. tuotantokausi)

text: Simpsoneiden 18. tuotantokausi käynnistyi Suomessa kausi käynnistyi heinäkuussa 2007 ja päättyi joulukuussa 2007.


title: BTV (Bulgaria)

text: bTV () on bulgarialainen yksityisomisteinen kansallinen televisiokanava. Kanavan ensimmäinen ohjelma lähetettiin 1. kesäkuuta 2000 Bulgarian yleisradiota käyttäen. bTV:n omistaa Central European Media Enterprises. Bulgarian ulkopuolella bTV näkyy satelliitin kautta. Kanavan ohjelmia ovat muun muassa "Music Idol", "O.C.", "24", "Täydelliset naiset", "Greyn anatomia", "4400" ja "Veljemme on nero".


title: Taiwanin maantiede

text: Taiwan muodostuu nykyään pääasiassa Taiwanin saaresta. Taiwanin lisäksi Kiinan tasavallan hallinnassa on myös muutamia pieniä saaria Taiwaninsalmen toisella puolella Kiinan rannikolla. Saarivaltion kokonaispinta-ala on 35 980 neliökilometriä, josta sisävesiä on 2,8 prosenttia. Sen itäpuolella sijaitsee Filippiinienmeri.


title: Taiwanin maantiede

text: Taiwanin keski- ja itäosia hallitsevat korkeat vuoret. Keskivuoristo (Taiwan Shan) muodostuu merenalaisen vuorijonon huipuista, joista korkein huippu on Yu Shan (3 997 metriä). Osittain saaren suurten korkeuserojen vuoksi Taiwanilla on monia erityyppisiä elinympäristöjä. Saaren länsiosissa on laaja tasanko, jossa viljellään riisiä. Puunhakkuun kannattamattomuuden vuoksi Taiwanin sisämaassa on runsaasti ainavihantia metsiä, jotka kasvavat jopa kolmen kilometrin korkeudessa. Alarinteillä kasvaa subtrooppista ainavihantaa metsää. Näiden metsien yleisiä puulajeja ovat "Castanopsis hystrix", "Cryptocarya chinensis" ja kamferipuu ("Cinnamomum camphora"). Ylärinteillä kasvaa havupuuvaltaisia metsiä, joiden lajistoon kuuluu mäntyjä ("Pinus"), kuusia ("Picea"), hemlokkeja ("Tsuga"), pihtoja ("Abies") ja valesypressejä ("Chamaecyparis").


title: Taiwanin maantiede

text: Taiwanin ilmasto on trooppinen. Sadekausi kestää toukokuusta syyskuuhun.


title: Taiwanin maantiede

text: Maanjäristykset ja taifuunit ovat yleisiä Taiwanissa, ja ne aiheuttavat suurta tuhoa saarivaltiolle. Taifuunien seurauksesta syntyvät maanvyörymät aiheuttavat suuria vahinkoja etenkin länsipuolen maanviljelylle.


title: Live Cream

text: Live Cream on brittiläisen rockyhtye Creamin huhtikuussa 1970 julkaistu livealbumi. Levy sisältää myös yhden studiokappaleen, "Lawdy Mama" vuodelta 1967. Se on instrumentaaliversio kappaleesta "Strange Brew", joka julkaistiin kyseisenä vuonna "Disraeli Gears"-albumilla.


title: Live Cream

text: A-puoli


title: Live Cream

text: B-puoli


title: Harland Sanders

text: Harland David Sanders (paremmin tunnettu nimellä Colonel Sanders, ""Eversti Sanders""; 9. syyskuuta 1890 – 16. joulukuuta 1980) oli yhdysvaltalainen ravintoloitsija ja liikemies, Kentucky Fried Chicken -pikaruokalaketjun perustaja. Hänen kuvaansa käytetään laajalti yhtiön logossa ja mainonnassa.


title: Harland Sanders

text: Harland David Sanders syntyi Henryvillessä Indianassa vuonna 1890. Hänen isänsä kuoli Harlandin ollessa vain 6-vuotias. Koska hänen äitinsä kävi töissä, Harland laittoi usein perheelle ruokaa. Hän lopetti koulunsa seitsemännellä luokalla. Teini-ikäisenä hän työskenteli monilla eri aloilla, kuten palomiehenä, ratatyöläisenä ja maanviljelijänä ja värväytyi alokkaaksi armeijaan vuonna 1907 suorittaen palveluksensa Kuubassa.


title: Harland Sanders

text:
1930-luvulla Sanders aloitti North Corbinissa Kentuckyssä omistamansa huoltoaseman yhteydessä oman ravintolan, joka tarjosi paistettua kanaa. Ravintolassa poikkesi paljon etelään suuntaavia matkalaisia, mikä kasvatti ravintolan suosiota siinä määrin, että Sanders muutti ravintolan lähellä sijaitsevan motellin tiloihin. Näin pystyen tarjoamaan 142 istumapaikkaa ja toimien itse edelleen kokkina. Seuraavien vuosien aikana Sanders paranteli reseptiään, joka tunnetaan nykyisin "Original"-reseptinä KFC-ravintoloissa. Hän myös siirtyi käyttämään
painekattilaa upporasvassa paistamisen sijaan, mikä nopeutti valmistamista huomattavasti.


title: Harland Sanders

text: Vuonna 1935 suuren suosion johdosta Kentuckyn kuvernööri antoi Harland Sandersille arvonimen "Kentucky Colonel", mitä Sanders ryhtyi käyttämään kutsumanimenään.


title: Harland Sanders

text: 1950-luvulla Sanders myi kiinteistönsä ja lähti kiertelemään Yhdysvaltoja kaupatakseen reseptiään eri ravintoloille. Ehtona oli, että Sanders saa jokaisesta myydystä kanasta 5¢. Pian hän solmi sopimuksen Pete Harmanin kanssa, ja he avasivat ensimmäisen Kentucky Fried Chicken -nimeä kantavan ravintolan vuonna 1952 Utahiin.


title: Harland Sanders

text: 1960-luvun alkuun mennessä yli 600 ravintolaa ympäri Yhdysvaltoja ja Kanadaa tarjosi Kentucky Fried Chickeniä. 1964 Sanders myi yrityksensä, joka sittemmin vaihtoi omistajaa kolme kertaa. Harland Sanders pysyi aina kuolemaansa asti Kentucky Fried Chickenin PR-henkilönä.


title: Harland Sanders

text: Harland David Sanders kuoli leukemiaan 90-vuotiaana 16. joulukuuta 1980. Sanders haudattiin puettuna julkisuudessa pitämäänsä valkoiseen pukuun ja solmukkeeseen. Hänen hautansa sijaitsee Louisvillessä Kentuckyssä.


title: Taiwanin talous

text: Taiwanin talous on yksi Itä-Aasian voimakkaimpia. Kiinan tasavalta, eli Taiwan, kuuluu Aasian tiikereihin, joiden talous kasvoi hyvin nopeasti 1960-luvulla ja sitä seuranneina vuosikymmeninä. Taiwanin talouskasvu oli yhdeksän prosenttia vielä vuonna 1996. Talouskasvu hidastui Aasian talouskriisiin 1998.


title: Taiwanin talous

text: Valtavan talouskasvun aikana Taiwan oli maailman suurin televisioiden, kellojen, mikroprosessoreiden ja urheilujalkineiden valmistaja. Mikropiirien valmistuksessa maa on edelleen yksi maailman suurimpia. Valtavan talouskasvun aikana maan yhteiskunta vaurastui, ja lopulta halpatyövoiman perässä olleet yritykset siirtyivät muihin maihin. Nykyään Taiwanin teollisuuden yksi kulmakivistä on korkeasti koulutettu työvoima. Koulutus on haettu maan tärkeimmältä kauppakumppanilta Yhdysvalloilta, jonka ansiosta monet tuntevat Yhdysvaltain talouden hyvin.


title: Taiwanin talous

text: Foxconn on taiwanilainen maailman suurin elektroniikan sopimusvalmistaja.


title: Taiwanin talous

text: Nykyiset tärkeimmät vientituotteet ovat mikropiirien ohella jalkineet, vaneri, sekä sähkö-, elintarvike- ja sahateollisuustuotteet. Taiwanilla on suuret valuuttavarannot, ja se on sijoittanut Kiinaan, Malesiaan ja Vietnamiin.


title: Taiwanin talous

text: Maatalous on painottunut saaren länsiosiin, ja tärkeimmät viljelykasvit ovat riisi, sokeriruoko, bataatti, tee, banaani, ananas ja maapähkinä.


title: Gerard David

text: Gerard David (n. 1460 – 13. elokuuta 1523) oli alankomaalainen renessanssin ajan taidemaalari. Hän syntyi Oudewaterissa, mutta lähti nuorena Bruggeen, jossa hän loi huomattavimman uransa.


title: Gerard David

text: Osa Davidin töistä on pysynyt Bruggessa, mutta niitä on nähtävillä myös maailmankuuluissa museoissa muun muassa Lontoossa, Pariisissa ja New Yorkissa.


title: Harmoisten sairashuoneen joukkomurha

text: Harmoisten sairashuoneen joukkomurha oli Kuhmoisten Harmoisten kylässä 10. maaliskuuta 1918 tapahtunut merkittävä Suomen sisällissodan surmatyö, joka punaisten mukaan täytti verilöylyn tunnusmerkit. Valkoisen armeijan, virolaissyntyisen kapteeni Hans Kalmin johtaman pataljoonan 1. komppania teloitti Kuhmoisten taistelun yhteydessä punaisten Harmoisten kenttäsairaalan 11 punakaartilaispotilasta ja kaksi miespuolista sanitääriä. Hans Kalm ei itse osallistunut tapahtumiin ja oli täysin tietämätön tapahtumista, koska hän johti samaan aikaan valkoisten puolustusta Kuhmoisten kirkonkylässä Jämsän suuntaan hyökkääviä punaisia vastaan. Väitteet perustuvat kahden eloonjääneen kertomuksiin, valkoisten antamiin selontekoihin ja muuhun oheismateriaaliin. "Puhdistusta" johtivat Artturi Paimela ja Lauri Pihkala, mukana olivat Kalmin pataljoonasta myös Albert Gyllenbögel ja ja Hans Holopainen.


title: Harmoisten sairashuoneen joukkomurha

text: Poliittisen historian tutkija Jaakko Paavolainen arvelee, että "on mahdollista että sairaalasta on ammuttu kuten valkoiset ovat kertoneet, mutta väite että sala-ampujat olisivat vetäytyneet sänkyihin on verrattain fantastinen."


title: Harmoisten sairashuoneen joukkomurha

text: Kuhmoisissa taistelu oli 10. maaliskuuta kiivaimmillaan. Seutu oli Tampereen itäisin suoja-alue (ja vanha nuijasodan aikainen kapinakeskus). Punaiset pyrkivät valtaamaan kirkonkylän, mutta epäonnistuivat lopulta aikeessaan. Pitäjän etelälaidalla Harmoisten kylässä oli kylän sairashuone järjestetty punakaartin sairaalaksi, jonka väitetään toimineen "vasemmistolaisen Punaisen Ristin" alaisuudessa.


title: Harmoisten sairashuoneen joukkomurha

text:
Tämän kertomuksen "vasemmistolainen Punainen Risti" on organisaationa täysin tuntematon eikä sitä esiinny missään muussa yhteydessä.
Alun perin punaiset olivat harkinneet turvauduttaisiinko kansainvälisen Punaisen Ristin apuun, mutta lopulta päätettiin tulla toimeen ilman ja perustettiin oma järjestö, joka ei ollut riippuvainen porvarillisista lääkäreistä. Työväen Järjestyskaartia varten oli jo 8.11.1917 perustettu lääkintähuoltoelin nimeltään Ensi-Avun Osasto, jonka toiminta jäi kuitenkin vähäiseksi. Suomen Punaisen Kaartin yleisesikunnan varsinaisessa järjestämiskokouksessa 5.2.1918 perustettiin yleisesikunnan jaostoksi ambulanssiosasto, jonka päälliköksi määrättiin levyseppä F. A. Hyrsky. Ambulanssiosasto oli raha-asioissa sekä hallinnollisesti intendenttilaitoksen alainen ja siirrettiin ylipäällikkö Eero Haapalaisen käskystä yleisesikunnan alaisuuteen 22.2.1918


title: Harmoisten sairashuoneen joukkomurha

text: Punakaartin Ensiavun ja Punaisen Ristin välillä vallitsi eräänlainen kilpailuasetelma. Ensiapu pyrki itsenäisyyteen SPR:n ja suomalaisten lääkärien suhteen, joskin Lahdessa huonolla menestyksellä. Rosénin mukaan punakaartin haavoittuneet ja sairaat – myös venäläiset – alkoivat itse pyrkiä ensiapuosastojen ohi Punaisen Ristin lääkärien ja sairaaloiden potilaiksi.Osapuolten välejä heikensi edelleen Helsingissä helmikuun alussa 1918 tapahtunut lääketieteen kandidaatti Gösta Schybergsonin murha. Ylipäällikkö Haapalainen julkaisi 31.1. tiedonannon punakaarteille tähdentäen SPR:n luvanneen hoitaa puolueettomasti molempien osapuolten haavoittuneita, mutta siitäkään huolimatta ei vältytty erilaisilta selkkauksilta.


title: Harmoisten sairashuoneen joukkomurha

text: Sodan alussa punakaarti omaksui periaatteen, että molempien osapuolten haavoittuneita tuli hoitaa puolueettomasti. Vaikka punakaarti oli eräin paikoin mm. keskisen rintaman alueella suosiollinen SPR:lle, niin punakaartin Lahden rykmentin, jonka joukot taistelivat myös täällä Harmoisissa, johtajien asenne oli ehdottoman kielteinen. SPR:n Lahden osaston toiminta vaikeutui jo heti alussa, kun yhteistyöstä lääkärien kanssa ei päästy sopimukseen.


title: Harmoisten sairashuoneen joukkomurha

text: Kalmin pataljoonan 1. komppania oli kiertämässä Kuhmoisten punaisten selustaan ja osa joukosta hyökkäsi yllättäen kylään, josta punakaarti joutui perääntymään. Sairashuoneeseen jäi 13 haavoittunutta ja muutamia sanitäärejä. Noin viideltä iltapäivällä saapui paikalle osasto valkoisia. Joukkoa johti ylioppilas Artturi Paimela ja mukana oli 1. komppanian vääpeli fil. maist. Albert Gyllenbögel. Teloitukset aloitettiin välittömästi. Eloonjääneen punakaartilaisen mukaan ampujat kehottivat "Valmistautumaan siirtymään helvettiin, sillä kuolema tulee 5 minuutin kuluttua !" Piiloutuneet sairaanhoitajat siirrettiin pihalle ja miespuoliset ammuttiin. Potilaat ammuttiin vuode vuoteelta edeten vuoteisiinsa. Myös sairaalassa olleista naisista kerrotaan kahden myöhemmin tulleen teloitetuiksi. Kaksi säästettiin sillä perusteella, että he osasivat ruotsia.


title: Harmoisten sairashuoneen joukkomurha

text: Toinen nimettömäksi jäänyt pelastunut sai kaksi luotia, kaulaan ja leukaan. Hän tekeytyi kuolleeksi heittäytyen lattialle ja pakeni ikkunasta läheiseen latoon, jossa olevilla pyykeillä sitoi haavansa. Toinen pelastunut, K. Nuutila, makasi takimmaisessa vuoteessa. Hän sai laukauksen kasvoihinsa, joita koetti kädellään suojata ja menetti tajunsa päiväkausiksi. Tajuissa käydessään Nuutila havaitsi vielä kuinka muita henkitoreissa olleita lopetettiin. Hänen päällään ollut verinen lakana revittiin syrjään, mutta ilmeisesti kasvoille hyytynyt veri teki hänestä kuolleen näköisen. Nuutila pääsi pakoon ja paikallisten avustamana Padasjoelle. Eräs vaikeroiva jätettiin ampumatta, koska uskottiin hänen kuolevan myöhemmin. Luoti oli nimittäin mennyt läpi pään.


title: Harmoisten sairashuoneen joukkomurha

text:
Valkoinen komppania poistui seuraavana päivänä paikalta ja ilmeisesti
monia sivullisia ehti käydä sairashuoneella tilanteen toteamassa. Valkoiset tulivat kylään uudelleen toisena päivänä tapauksen jälkeen. Vasta pari viikkoa myöhemmin paikalliset saivat käskyn haudata 13 ruumista ampumistuomion uhalla. Hautaajille tuli ongelmaksi että ruumiita oli vain 11, mutta avuksi tuli läheisen tien varresta löydetyt kaksi ruumista, joilla luku täytettiin. Oliko kyseessä sanitäärien ruumiit, sitä tarina ei kerro. Uhrit haudattiin Nikulan talon peltoon.


title: Harmoisten sairashuoneen joukkomurha

text: Jaakko Paavolaisen mukaan valkoisten myöhemmin antama selostus tilanteesta näyttää epäuskottavalta. Tämän selostuksen laati Ensimmäisen komppanian vääpeli Albert Gyllenbögel Kalmin pataljoonan muistokirjaan. Selostuksessa mainitaan sairaalasta ammutun ja sängyissä olleen valkoisten tullessa terveitä aseistettuja miehiä, jotka sen pidemmittä mutkitta saivat tuomionsa. Paavolainen arvelee, että "on mahdollista että laukauksia on tullut sairaalan suunnalta, mutta väite että sala-ampujat olisivat vetäytyneet sänkyihin on verrattain fantastinen." Tapausta käytti punaisen lehdistö hyödykseen propagandassaan.


title: Harmoisten sairashuoneen joukkomurha

text: 1930-luvulla kerätyn täysin vahvistamattoman perimätiedon mukaan kuitenkin naiset tuotiin kirkonkylällä sijaitsevaan esikuntaan, jossa oman kylän naiset pahoinpideltiin ja laskettiin sen jälkeen vapaaksi kehoituksella mennä kotiinsa. Muut vangitut lähetettiin edelleen Jämsään.


title: Harmoisten sairashuoneen joukkomurha

text: Tapaus sai huomiota Ruotsista, josta valtiosihteeri Samuli Sario sähkötti päämajan esikuntapäällikölle ja pyysi selontekoa siinä toivossa, että "voitaisiin ilmoittaa tiedot Ruotsin ministerin kyselyn johdosta perättömiksi". Vastausta kyselyyn ei löydy Suomen arkistoista..


title: F1 2002

text: F1 2002 on EA Sportsin julkaisema Formula 1-aiheinen ajopeli, joka julkaistiin 13. kesäkuuta 2002 PlayStation 2, Xbox ja Windows alustoille. Peli sisältää kaikki kauden 2002 -kuljettajat, tallit ja radat.


title: F1 2002

text: Windows-version on kehittänyt Image Space Incorporated ja pelikonsoliversiot Visual Sciences.


title: F1 2000

text: F1 2000 on EA Sportsin julkaisema Formula 1-aiheinen ajopeli, joka julkaistiin 23. joulukuuta 2000 PlayStation, PlayStation 2, Game Boy Color, Macintosh ja Windows alustoille. Peli sisältää kaikki kauden 2000 -kuljettajat, tallit ja radat, uuden Jaguar F1 -tiimin, sekä uuden Indianapolis Motor Speedway -radan Yhdysvalloissa.


title: Allar Levandi

text: Allar Levandi (s. 28. joulukuuta 1965) on kilpailu-uransa lopettanut virolainen yhdistetyn hiihtäjä. Hän edusti urallaan Neuvostoliittoa ja Viroa.


title: Allar Levandi

text: Levandi voitti pronssia normaalikilpailussa Calgaryn olympialaisissa 1988. Kun Allar Levandi hiihti Calgaryssa pronssia, Tallinnassa kello oli yksi yöllä. Hiihto näytettiin suorana Viron valtiollisessa televisiossa ja kaikki kynnelle kykenevät katsoivat. Rautaesirippu ei ollut vielä revennyt, ja Viro oli vielä tuolloin Neuvostoliiton miehittämä. Sosialismi halusi näyttää paremmuuttaan muun muassa hiihtoladuilla. Kun yhdistetyn kisa loppui, Tallinnan ikkunoissa loistivat valot. Sinä yönä monessa kodissa poksautettiin kuohuviinipullo – ei kuitenkaan Neuvostoliitolle, vaan uudelleen itsenäistymässä olevalle Virolle.


title: Allar Levandi

text: Virallisesti Allar Levandi toi pronssia Neuvostoliitolle, mutta oikeasti virolaiset kokivat, että mitali tuli Viron kansalle. Levandin saavutuksen aikaan elettiin laulavan vallankumouksen vuosia, ja juuri sinä keväänä vuonna 1988, ilmestyivät pitkästä aikaa sinimustavalkoiset liput katukuvaan. Niitä näkyi kaikkialla, vaikka niiden heiluttaminen ei vielä ollut laillista. Lippu vahvistettiin Viron neuvostotasavallan kansallislipuksi lokakuussa samana vuonna. Levandin palatessa Viroon Tallinnan lentokentällä liehuivat Viron värit, ja hän sai kansallissankarin vastaanoton. Menestys tuli juuri oikeaan aikaan Viron uudelleen itsenäistymisen kannalta, sillä mitalista kuoriutui itsenäistymisen symboli ja Levandista koko kansan Allar.


title: Allar Levandi

text: Hän sijoittui kuudenneksi Albertvillessä 1992. Hän kuului Viron joukkueeseen, joka sijoittui neljänneksi Lillehammerin olympialaisten 1994 joukkuekilpailussa.


title: Allar Levandi

text: Oberstdorfin MM-kisoissa 1987 Levandi voitti joukkuekilpailussa pronssia Neuvostoliiton joukkueessa. Seefeldissä 1985 ja Lahdessa 1989 hän kuului neljänneksi sijoittuneeseen Neuvostoliiton joukkueeseen. Henkilökohtaisessa kilpailussa Levandi oli neljäs sekä Oberstdorfissa että Val di Fiemmessä 1991.


title: Allar Levandi

text: Yhdistetyn maailmancupin kokonaiskilpailussa hän sijoittui toiseksi kaudella 1989–1990. Osakilpailuissa hän sijoittui palkintokorokkeelle 11 kertaa, mutta ei voittanut yhtään kilpailua.


title: Allar Levandi

text: 2010-luvulla Allar Levandi on ollut mukana projektissa, joka ajaa muistomerkkiä heille, jotka ennen ojensivat auttavan kätensä virolaisille, eli tavallisille suomalaisille. Sen on määrä tulla Tallinnaan Rootermannin vilkkaalle kauppa-aukiolle, lähelle Viru-hotellia. Patsaan nimeksi suunnitellaan “Tavalliselle suomalaiselle”, koska Allarin mukaan jokaisella virolaisella on oma suomalainen, jota hän haluaa kiittää.


title: Head First

text: Head First on brittiläisen rockyhtye Uriah Heepin viidestoista studioalbumi, joka julkaistiin toukokuussa 1983. Basisti Bob Daisley jätti Uriah Heepin ennen levyn julkaisua ja siirtyi Ozzy Osbournen yhtyeeseen. Vuosina 1976–1981 yhtyeessä soittanut basisti Trevor Bolder palasi yhtyeeseen. Albumin tuotti Ashley Howe.


title: Head First

text: Peter Goalby toimi kappaleiden pääsäveltäjänä. Kuten edellinen studioalbumi "Abominog", myös "Head First" sisältää yhtyeen ulkopuolisten henkilöiden säveltämiä kappaleita. Levyn kappaleista kolme ei ole yhtyeen omia sävellyksiä. Kappale ”Roll-Overture” on instrumentaali.


title: Head First

text: "Head First" oli korkeimmillaan brittilistan sijalla 46, Yhdysvalloissa sijoitus oli 159. Kappaleet ”Stay on Top” ja ”Lonely Nights” julkaistiin singleinä.


title: Head First

text:
A-puoli
B-puoli


title: M/S Louise Russ

text: M/S Louise Russ () on saksalaisen Ernst Russ -varustamon omistama ro-ro-rahtialus. Alus on rakennettu vuonna 2001 J.J. Sietaksen telakalla Hampurissa, Saksassa. Kuollutta painoa aluksella on 8 000 tonnia. "Louise Russ" on rekisteröity Gibraltarin lipun alle. Nykyisin Louise Russilla operoi belgialainen Cobelfret reitillä Rotterdam–Purfleet.


title: M/S Louise Russ

text: Alus laskettiin vesille "Louise Russ" -nimisenä. 26. tammikuuta 2001 alus luovutettiin Ernst Russin omistukseen, joka rekisteröi sen "Porto Express" -nimisenä Gibraltarin lipun alle. 29. tammikuuta alus aloitti liikennöinnin reitillä Southampton–Porto–Tanger. Marraskuussa alus nimettiin jälleen "Louise Russiksi" ja joulukuussa se aikarahdattiin eli vuokrattiin Belgian puolustusvoimien käyttöön. Maaliskuussa 2002 Louise Russ aikarahdattiin belgialaisen Cobelfretin Rotterdamin ja Purfleetin väliseen liikenteeseen. Heinäkuussa 2004 alus siirtyi Rotterdamin ja Imminghamin välille. Jälleen tammikuussa 2005 reitti vaihtui: Zeebrugge–Göteborg. Heinäkuussa 2005 alus siirtyi Rotterdamin ja Purfleetin välille.


title: Yleisauktoriteetit (MAP-kirkko)

text: Yleisauktoriteetit (engl. "General authorities") ovat Myöhempien aikojen pyhien Jeesuksen Kristuksen kirkossa korkea-arvoisiin koorumeihin kuuluvia viranhaltijoita, jotka johtavat kokonaiskirkon maailmanlaajuista toimintaa. He eroavat paikallis- ja alueauktoriteeteista, jotka johtavat kirkon alueellisten ja paikallisten yksiköiden toimintaa. MAP-kirkon teologian mukaan Jumala antaa yleisauktoriteeteille sellaista johdatusta ja ilmoitusta, joka on tarpeen heidän virkansa hoitamiseksi.


title: Yleisauktoriteetit (MAP-kirkko)

text: Kirkon yleisauktoriteettien lukumäärä on vaihdellut eri aikoina. Huhtikuussa 2010 heitä oli yhteensä 109.


title: Equator

text: Equator on Uriah Heep -yhtyeen huhtikuussa 1985 julkaistu kuudestoista studioalbumi. Levyä edelsi yhtyeen pitkäaikaisen levy-yhtiön Bronze Recordsin vaihtuminen sen jouduttua pahoihin taloudellisiin vaikeuksiin. Uusi maailmanlaajuinen sopimus syntyi CBS Portraitin kanssa. Uusi levy-yhtiö ei hoitanut asioita toivotulla tavalla; kitaristi Mick Box on maininnut levymyyntiin vaikuttaneista ongelmista: ”"CBS teki kamalaa työtä saadakseen sen (albumin) kauppoihin"”.


title: Equator

text: Levyn myyntiluvut jäivät kahta edeltäjäänsä heikommiksi. Brittilistalla levyn korkein listasijoitus oli 79. Kappaleet ”Rockarama” ja ”Poor Little Rich Girl” julkaistiin singleinä.


title: Equator

text: Yhtyeen jatkuvat kiertueet, runsaat esiintymiset ja tiukat aikataulut aiheuttivat ongelmia etenkin laulaja Peter Goalbyn äänelle. Ääniongelmista kärsineen laulajan ääni romahti kesken Australian-kiertuetta. Ongelmat johtivat Goalbyn eroon yhtyeestä marraskuussa 1985. Hieman myöhemmin myös kosketinsoittaja John Sinclair lähti liittyäkseen Ozzy Osbournen yhtyeeseen.


title: Equator

text:
A-puoli
B-puoli


title: Equator

text: Vuoden 2010 uusintapainoksen lisäkappaleet


Kahdentoista apostolin koorumin apulaiset (engl. "Assistant to the Quorum of the Twelve Apostles") oli pappeuden kutsumus Myöhempein aikojen pyhien Jeesuksen Kristuksen kirkossa vuodesta 1941 vuoteen 1976. Kuten nimitys paljastaa, kahdentoista apostolin koorumin apulaiset toimivat kahdentoista apostolin koorumin apulaisina heidän suorittaessaan heille kuuluvia papillisia tai hallinnollisia tehtäviä. Kahdentoista apostolin koorumin apulaiset laskettiin mukaan kirkon yleisauktoriteetteihin. Heidät kutsuttiin yleensä johtamaan ja pitämään puheita vaarnakonferensseissa, uudelleenjärjestämään vaarnoja, tarkastamaan kirkon lähetyskenttiä ja avustamaan maailmanlaajuisessa lähetystyössä. Kahdentoista apostolin koorumin apulainen ei ollut erityinen pappeuden muoto, periaatteessa kuka tahansa ylipappi voi tulla kutsutuksi apulaiseksi.


title: Kahdentoista apostolin koorumin apulaiset

text: Huhtikuussa 1941 Myöhempien aikojen pyhien Jeesuksen Kristuksen kirkon presidentti Heber J. Grant kutsui kahdentoista apostolin koorumille viisi apulaista. Kirkko jatkoi apulaisten kutsumista aina 1970-luvun alkupuoliskolle. 1976 tuolloinen presidentti Spencer W. Kimball ilmoitti, ettei apostoleille enää kutsuttaisi apulaisia ja että 22 miestä, jotka tuolloin palvelivat apulaisina, tultaisiin vihkimään seitsenkymmenen virkaan. Heidät kutsuttiin seitsenkymmenten ensimmäisen koorumin jäseneksi, se oli muodostettu 1975.


text: Kaiken kaikkiaan apostolien apulaisina palveli 38 miestä, joista 13 kutsuttiin myöhemmin apostoleiksi. Presidentti Gordon B. Hinckley oli heistä yksi.


title: Seitsenkymmenet (mormonismi)

text: Seitsenkymmenet (engl. "Seventies") on eräs myöhempien aikojen pyhien liikkeen pappeuden Melkisedekin pappeuden viroista. Seitsenkymmenet muodostavat tärkeän osan Myöhempien aikojen pyhien Jeesuksen Kristuksen kirkon hierarkiasta. Siinä osa seitsenkymmenistä toimii apostolien apulaisina kirkon yleisauktoriteetteina. Heillä on siis virkatehtäviä, jotka koskevat koko maailmanlaajuisen MAP-kirkon hallintoa ja hengellistä johtamista. Seitsenkymmenet on järjestetty kahdeksaksi koorumiksi.


title: Seitsenkymmenet (mormonismi)

text: Seitsenkymmenten virkaa on selitetty Oppi ja liitot -teoksen luvussa 107. Sen mukaan. "Seitsemänkymmentä ovat myös kutsutut saarnaamaan evankeliumia ja olemaan erityisiä todistajia pakanoille ja kaikessa maailmassa, ja täten heidän kutsumuksensa velvollisuudet poikkeavat muiden kirkon virkamiesten velvollisuuksista." (107:25). Edelleen: "Ne seitsemänkymmentä toimikoot Herran nimessä, niiden kahdentoista eli matkustavan korkean neuvoston ohjauksen alaisina, rakentaen kirkkoa ja ohjaten kaikkia sen asioita kaikkien kansojen keskuudessa, ensin pakanain ja sitten juutalaisten." (107:37) Virallisesti seitsenkymmenet ovat siis "Jeesuksen Kristuksen erityisiä todistajia" ja "kirkon matkustavia julistajia". Seitsenkymmenten viran raamatullisena esikuvana pidetään niitä seitsemääkymmentä opetuslasta, jotka Jeesus lähetti matkaan Luukkaan evankeliumin 10:1-2 mukaan.


title: Seitsenkymmenet (mormonismi)

text: Oppi ja liitot selittää edelleen: "Ja he muodostavat koorumin, joka on kahdentoista äsken mainitun erityisen todistajan eli apostolin vertainen valtuudessa. Ja jokainen päätös, jonka jokin näistä koorumeista tekee, on tehtävä sen yksimielisellä äänestyksellä, siis kunkin koorumin jokaisen jäsenen on kannatettava sen päätöksiä, jotta niiden päätöksillä olisi keskenään sama voima ja pätevyys" (107:26). Tämän kohdan mukaan seitsenkymmenten koorumilla on periaatteessa sama valtuus kuin kahdentoista apostolin koorumillakin. Teoriassa voidaan siis ajatella, että seitsenkymmenet ottaisivat MAP-kirkon johtoonsa, jos kahdentoista apostolin neuvosto tulisi kyvyttömäksi hoitamaan tehtäviään. Tässä tapauksessa seitsenkymmenten tulisi kuitenkin olla yksimielisiä keskenään.


title: Seitsenkymmenet (mormonismi)

text: MAP-kirkon perustaja Joseph Smith kutsui ensimmäiset seitsenkymmenet vuonna 1835. Tuolloin heidän tehtävänsä ajateltiin olevan nimenomaan "pakanoille" eli MAP-kirkkoon kuulumattomille todistaminen. He eivät saaneet toimia alueilla, joille oli jo järjestetty kirkon vaarna, eivät liioin hoitaa hallintotehtäviä kirkossa. Joseph Smithin kuollessa 1844 kirkossa oli jo neljä seitsenkymmenten koorumia, jotka tosin eivät olleet täydellisiä 70 hengen koorumeita.


title: Seitsenkymmenet (mormonismi)

text: Sekä seitsenkymmenten lukumäärä että heidän toimenkuvansa on kokenut muutoksia MAP-kirkon historian kuluessa.


title: Seitsenkymmenet (mormonismi)

text: Vuonna 1845 Myöhempien aikojen pyhien Jeesuksen Kristuksen kirkossa oli kymmenen seitsenkymmenten koorumia. Ensimmäinen koorumi muodostui yhdeksän muun koorumin presidenteistä (kullakin oli seitsemän) sekä ensimmäisen koorumin seitsemästä presidentistä, jotka johtivat seitsenkymmenten ensimmäisen koorumin lisäksi kaikkien seitsenkymmenten toimintaa. Ensimmäisen koorumin kokoukset olivat harvinaisia, koska sen jäsenet olivat yleensä matkoilla eri puolilla maailmaa.


title: Seitsenkymmenet (mormonismi)

text: Vanhimmat vihittiin usein seitsenkymmeniksi, ennen kuin heidät lähetettiin lähetystyöhön vieraisiin maihin. Seitsenkymmenten koorumien vastuualueilta ei ollut eroteltu maantieteellisesti, joten koorumien jäsenet toimivat hajallaan eri puolilla maailmaa.


title: Seitsenkymmenet (mormonismi)

text: 1883 presidentti John Taylor jakoi seitsenkymmenten koorumit maatieteellisin perustein. Jokainen kirkon vaarnoista määrättiin kuulumaan johonkin kirkon seitsenkymmenten koorumeista. Tämä järjestely jatkui aina vuoteen 1976, jolloin presidentti Spencer W. Kimball järjesti seitsenkymmenet uudelleen.


title: Seitsenkymmenet (mormonismi)

text:
Vaikka seitsenkymmenten lukumäärä kasvoi, pysyi seitsenkymmenten koorumin presidenttien määrä seitsemänä. 1936 kunkin vaarnan alueella toimivat seitsenkymmenet annettiin vaarnanjohtajan johdettaviksi. Vuonna 1961 presidentti
David O. McKay vihki ne seitsenkymmenten seitsemästä presidentistä, jotka tätä halusivat, ylipapeiksi. Molemmat muutokset osoittavat, että seitsenkymmenten rooli kirkon hallinnossa oli selkiytymätön ja että viran arvostus ei ollut korkealla.


title: Seitsenkymmenet (mormonismi)

text: Vuonna 1975 Spencer W. Kimball järjesti uudelleen Seitsenkymmenten ensimmäisen koorumin. Tähän vaikutti ennen muuta se, että maailmanlaajuinen ja nopeasti kasvava kirkko tarvitsi enemmän yleisauktoriteetteja. Ensimmäinen koorumi muodostui seitsenkymmenten presidenteistä ja uusista jäsenistä, jotka presidentti Kimball kutsui. Vuonna 1976 Kahdentoista apostolin koorumin apulaiset liitettiin myös seitsenkymmenten ensimmäiseen koorumiin. Sen johtoon nousi seitsenjäseninen "seitsenkymmenten presidenttikunta". Jäsenyys ensimmäisessä koorumissa oli periaatteessa elinikäinen, vaikka sairastuneet tai korkeaan ikään ehtineet jäsenet saivatkin vetäytyä eroon aktiivisesta palveluksesta.


title: Seitsenkymmenet (mormonismi)

text: 1986 kaikki vaarnatasoiset seitsenkymmenten koorumit määrättiin lakkautettaviksi. Vaarnojen seitsenkymmenet kutsuttiin yleensä ylipapeiksi.


title: Seitsenkymmenet (mormonismi)

text: Vuonna 1989 vakiinnutettiin käytäntö, jonka mukaan seitsenkymmenten ensimmäisen koorumin jäsenet vapautetaan aktiivisesta palveluksesta, kun he täyttävät 70 vuotta tai tulevat terveyssyistä estyneiksi hoitamaan virkaansa. Mikäli heidän terveytensä sallii, heidät voidaan kuitenkin kutsua kirkon lähetysjohtajiksi tai temppelien johtajiksi. He säilyttävät myös paikkansa ensimmäisen koorumin jäseninä.


title: Seitsenkymmenet (mormonismi)

text: Seitsenkymmenten ensimmäinen koorumi toimii kahdentoista apostolin neuvoston suorassa alaisuudessa. Sen jäsenet toimivat kirkon keskushallinnossa tai tekevät ensimmäisen presidenttikunnan tai apostolien koorumin valtuuttamina tarkastus-, neuvottelu- ja koulutusmatkoja kirkon lähetyskentille ja vaarnoihin. Seitsenkymmenet pitävät myös usein puheita kirkon yleiskonferenssissa.


title: Seitsenkymmenet (mormonismi)

text: Vuonna 1984 seitsenkymmenten ensimmäiseen koorumiin nimitettiin jäseniä, joiden saama kutsu ei ollut elinikäinen, vaan se oli rajattu muutamaan vuoteen. 1989 näistä määrävuosiksi kutsutuista muodostettiin Seitsenkymmenten toinen koorumi. Samana vuonna vakiinnutettiin käytäntö, jonka mukaan ensimmäisen koorumin elinikäisille jäsenille myönnettiin vapautus aktiivisesta palveluksesta, kun he täyttivät 70 vuotta tai heidän terveytensä muodosti pysyvän esteen viranhoidolle. Myös toinen koorumi lasketaan kuuluvaksi kirkon yleisauktoriteetteihin.


title: Seitsenkymmenet (mormonismi)

text: Seitsenkymmenten toisen koorumin jäsenet palvelevat virassaan keskimäärin viidestä kuuteen vuotta. Ensimmäisen koorumin lailla toisen koorumin jäsenet lasketaan kuuluviksi kirkon yleisauktoriteetteihin. He palvelevat siis koko kirkkoa joko kirkon keskushallinnossa tai lähetettyinä kirkon lähetyskentille tai vaarnoihin.


title: Seitsenkymmenet (mormonismi)

text: Kun seitsenkymmenten toisen koorumin jäsen vapautetaan virasta, hänet vapautetaan samalla toisen koorumin jäsenyydestä. Hän säilyttää kuitenkin seitsenkymmenen viran ja arvon.


title: Seitsenkymmenet (mormonismi)

text: Huhtikuussa 1995 pidetyssä kirkon yleiskonferenssissa presidentti Gordon B. Hinckley ilmoitti, että kirkkoon oli luotu uusi alueellinen johtajuusmalli nimeltä "alueauktoriteetit". Näiden tarkoituksena oli korvata kahdentoista apostolin paikallisedustajat, jotka tähän saakka olivat muodostaneet sillan yleisauktoriteettien ja kirkon vaarna- ja lähetysjohtajien väille. 1997 päätettiin, että uudet alueauktoriteetit vihittäisiin seitsenkymmenen virkaan. Heitä tultaisiin kutsumaan "alueseitsenkymmeniksi", ja he tulisivat muodostamaan seitsenkymmenten kolmannen, neljännen ja viidennen koorumin. Toisin kuin ensimmäisen ja toisen koorumin seitsenkymmenet, alueseitsenkymmenet eivät siis käyttäisi hallintovaltaa koko kirkossa, eikä heitä sen tähden pidettäisi yleisauktoriteetteina.


title: Seitsenkymmenet (mormonismi)

text: 2004 seitsenkymmenten viides koorumi jaettiin kahtia, ja muodostettiin seitsenkymmentne kuudes koorumi. Toukokuussa 2005 luotiin lisäksi seitsenkymmenten seitsemäs ja kahdeksas koorumi.


title: Seitsenkymmenet (mormonismi)

text: Alueseitsenkymmenet toimivat kukin oman alueensa hallinnossa, vastaten sen pastoraalisesta johtamisesta. He luovat ja järjestävät uudelleen vaarnoja, ohjaavat vaarnanjohtajia ja apujärjestöjen toimintaa vaarnan alueella, järjestävät vaarnakonferensseja, järjestävät koulutusta vaarnan viranhaltijoille ja lähetysjohtajille sekä valvovat lähetystyötä alueellaan.


title: Seitsenkymmenet (mormonismi)

text: Alueseitsenkymmenet palvelevat tehtävässään keskimäärin kuudesta kymmeneen vuotta. Kun heidät on vapautettu virastaan, heidät vapautetaan samalla koorumin jäsenyydestä. He säilyttävät kuitenkin seitsenkymmenen viran ja kutsumuksen.


title: Seitsenkymmenet (mormonismi)

text:
Toimii Euroopassa ja Afrikassa
Toimii Meksikossa, Väli-Amerikassa, Karibianmeren alueella sekä Etelä-Amerikan pohjoisilla ja läntisillä alueilla
Toimii Pohjois-Amerikan läntisillä ja luoteissa alueilla, Idahossa ja Utahissa
Toimii Etelä-Amerikan keskialueilla sekä Pohjois-Amerikan itäisillä, koillisilla, kaakkoisilla ja luonaisilla alueilla
Toimii Brasiliassa, Chilessä ja Etelä-Amerikan eteläalueella
Toimii Aasiassa, Australiassa, Uudessa-Seelannissa, Oseaniassa ja Filippiineillä


title: Seitsenkymmenet (mormonismi)

text: Myöhempien aikojen pyhien muista yhteisöistä Kristuksen yhteisöllä, bickertonilaisilla ja Apostolic United Brethrenillä on seitsenkymmenten virka.


title: Genil

text: Genil on 358 kilometrin pituinen Guadalquivirin sivujoki Andalusiassa, Espanjassa. Joen valuma-alue on 8 278 neliökilometriä. Sen alkulähde sijaitsee Sierra Nevadan vuorilla, pohjoiseen vuoriston korkeimmasta huipusta Mulhacénista. Suuria kaupunkeja joen varrella ovat Granada ja Écija. Joki on roomalaiselta nimeltään "Singilis". Sen nykyinen nimi on peräisin maurilaisesta mukaelmasta joen roomalaisnimestä.


title: Guadalete

text: Guadalete on joki eteläisessä Espanjassa. Se saa alkunsa Sierra de Grazaleman vuoristosta ja laskee Cádizinlahdessa Atlantin valtamereen. Joen pituus on noin 157 kilometriä. Aikoinaan se muodosti rajan maurilaisen ja kristityn Espanjan välillä.


title: Guadalhorce

text: Guadalhorce on joki Málagan maakunnassa, eteläisen Espanjan Andalusiassa. Joki on noin 166 kilometriä pitkä ja se laskee Välimereen. Sen alkulähde sijaitsee Sierra de Alhamassa, Granadan maakunnassa.


title: Cares

text: Cares on joki pohjoisessa Espanjassa. Se virtaa Leónin maakunnan ja Asturian itsehallintoalueen lävitse ja yhtyy Deva-jokeen laskien Biskajanlahdessa Atlantin valtamereen. Caresin pituus on noin 54 kilometriä. Se saa alkunsa Kantabrian vuorten Posada de Valdeónista.


title: Hampus Furuhjelm

text:
Johan Hampus Furuhjelm, (, "Ivan Vasiljevitš Furugelm") (11. maaliskuuta 1821–21. syyskuuta 1909) oli suomalainen Venäjän keisarikunnan laivaston vara-amiraali ja tutkimusmatkailija sekä Alaskan, Venäjän Kaukoidän ja Taganrogin kaupungin kuvernööri.
Johan Hampus Furuhjelm syntyi Helsingissä 1821 Furuhjelmin ruotsinkieliseen aatelissukuun Otto Vilhelm Furuhjelmin (1794–1871) ja Ulrika Johanna Fredrika Fockin (1795–1856) jälkeläisenä. Hampus sai kotiopetusta kunnes 15-vuotiaana 1836 kirjoittautui Venäjän laivaston 1. suomalaiseen meriekipaasiin. Valmistuttuaan merikadetiksi 1839 hän palveli Itämeren laivastossa ensin linjalaivoilla ja fregateilla ja osallistui sitten vuosina 1843–1844 Suomenlahden merenmittauksiin kuunari "Meteorilla". Vuosina 1846–1847 Furuhjelm palveli luutnanttina Mustallamerellä ja sen jälkeen taas eri tehtävissä Itämerellä.


title: Hampus Furuhjelm

text: Pietarissa Furuhjelm tutustui Venäjän amerikkalaisten siirtokuntien kuvernöörinä Alaskassa aiemmin toimineeseen Arvid Adolf Etholéniin, joka värväsi Furuhjelminkin venäläis-amerikkalaisen kauppakomppanian palvelukseen. Furuhjelm purjehti "Keisari Nikolai I" -aluksella Kronstadtista Venäjän Amerikan pääkaupunkiin Novoarkangelskiin, jossa hänet 23. huhtikuuta 1851 nimitettiin kaupungin satamapäälliköksi. Hän kuitenkin myös purjehti laajasti Tyynellämerellä komppanian aluksilla, muun muassa Havaijille, Kaliforniaan ja Kiinan rannikolle. Vuosina 1853–1854 hän osallistui parkkialus "Knjaz Menšikovin" päällikkönä amiraali Jefimi Putjatinin laivasto-osaston Japanin retkikuntaan, joka tarkoituksena oli avata Japanin satamat Venäjän kaupalle.